Туркий давлатлар ишбилармонлари Тошкентда йиғилди - Hidoyat.uz\nАсосий саҳифа Янгиликлар Туркий давлатлар ишбилармонлари Тошкентда йиғилди\nЧоп этилди Oktabr 8, 2019 Туркий давлатлар ишбилармонлари Тошкентда йиғилдиda fikr bildirishni o'chirish\nАйни пайт кенгашга тўрт давлат – Озарбайжон, Қозоғистон, Қирғизистон ва Туркия аъзо. Венгрия кузатувчи мақомига эга. Ташкилот таркибига Истанбулда жойлашган Давлат раҳбарлари кенгаши, ташқи ишлар вазирлари кенгаши, юқори мартабали шахслар қўмитаси, Туркийзабон давлатлар оқсоқоллар кенгаши ва котибият киради.\n– Мамлакатимизни туркий тилли давлатлар билан кўп асрлик тарих боғлаб туради, – дейди анжуманда кузатувчи сифатида қатнашаётган давлат – Венгрия вакили, Будапешт Савдо-саноат палатаси бошқаруви аъзоси Йозеф Ковач. – Биз ушбу минтақани, хусусан, Ўзбекистонни ўзимиз учун ҳар томонлама яқин ҳамкор сифатида эътироф этамиз. Кенгаш доирасидаги тадбирларда кузатувчи мақомида иштирок этган давримизда Венгрия учун жуда кўп имкониятлар очилди. Яқин орада ташкилотнинг тўлақонли аъзоси бўлишдан умидвормиз. Будапешт Савдо-саноат палатаси ўтган асрнинг 50-йилларида ташкил этилган бўлса-да, фақат сўнгги 15 йилда ривожланиш босқичига кўтарилди. Туркий тилли давлатлар ҳамкорлик кенгашига аъзолик биз учун тараққиётнинг янги саҳифасини очиши, шубҳасиз.\nИнвестиция ва бизнес форуми доирасида, шунингдек, туркийзабон давлатлар ишбилармон доиралари иштирокида “B2B” форматдаги учрашувлар бўлиб ўтди. Мулоқотлар давомида томонлар мамлакатлараро муносабатларни ривожлантиришнинг устувор йўналишларини, аввало, савдо-иқтисодий ва инвестициявий соҳаларда, хусусан, қурилиш материаллари ишлаб чиқариш, фармацевтика, қишлоқ хўжалиги, озиқ-овқат маҳсулотлари ишлаб чиқариш йўналишларидаги ҳамкорлик масалаларини муҳокама қилди.


19.04.2019 23:04 0 1703\nЙирик солиқ тўловчилар бўйича ҳудудлараро давлат солиқ инспекцияси тўғрисида низом тасдиқланди (ВМнинг 17.04.2019 йилдаги 320-сон қарори). Бу ҳақда «Норма» хабар берди.\nУ кимга тааллуқли?\nЭслатиб ўтамиз, йирик солиқ тўловчилар – қуйидаги мезонлардан келиб чиқиб солиқ маъмуриятчилиги остига тушадиган айрим тоифадаги юридик шахслар:\nсолиқ даври якуни билан ҳисобланган солиқлар ва бошқа мажбурий тўловлар суммаси ЭКИҲнинг 200 минг бараваридан кам бўлмаган;\nтовар айланмаси ҳажми ЭКИҲнинг 300 минг бараваридан кам булмаган;\nжами активлари қиймати ЭКИҲнинг 100 минг бараваридан кам бўлмаган.\nСолиқ тўловчиларни йирик солиқ тўловчилар тоифасига киритиш тартиби тўғрисида батафсил – бу ерда.\nКимлар назорат қилинади?\nАввалига йирик солиқ тўловчиларнинг солиқ маъмуриятчилигига доир функциялар Қорақалпоғистон Республикаси, вилоятлар ва Тошкент шаҳар ДСБга берилди. Сўнг улар Йирик солиқ тўловчилар бўйича ҳудудлараро давлат солиқ инспекциясига (26.06.2018 йилдаги ПҚ–3802-сон қарорга қаранг, бундан кейин – Инспекция) ўтди. Бунда «қарамоғидагилар» жойлашган ва фаолият юритаётган жой аҳамиятга эга эмас.\nбиринчидан, йирик солиқ тўловчилар ҳисобини ташкил этиш ва улардан солиқ тўғрисидаги қонун ҳужжатларида кўзда тутилган солиқлар ва бошқа мажбурий тўловларнинг тўлиқ тушишини таъминлаш;\nиккинчидан, йирик солиқ тўловчилар фаолиятида солиқ тўғрисидаги қонун ҳужжатларига риоя қилиниши бўйича солиқ назоратини ташкил этиш, хусусан:\nкамерал назорат, шунингдек йирик солиқ тўловчи томонидан тақдим этилган маълумотлар ишончлилигини ҳамда солиқ тўловчининг ҳисоботларида акс эттирилган солиқ ва божхона имтиёзлари қўлланилишининг қонунийлигини тасдиқлаш учун қонун ҳужжатларида белгиланган тартибда жойига чиққан ҳолда мавзули экспресс-ўрганишларни амалга оширади (Солиқ кодексининг 70, 712-моддаларига қаранг);\nҳисоботларда кўрсатилган ишчилар сони билан ҳақиқатда ишловчилар сони, шунингдек ишлаб чиқариш ҳажмларининг мос келиши масалалари бўйича йирик солиқ тўловчилар фаолияти мониторингини олиб боради. Солиқ тўғрисидаги қонун ҳужжатлари бузилганлиги аниқланган ҳолатларда қонун ҳужжатларида белгиланган тартибда уларнинг олдини олиш ва бартараф этиш чораларини кўради (Солиқ кодексининг 711-моддасига қаранг);\nэкспорт-импорт операциялари тўғрисидаги қонун ҳужжатларига риоя қилиниши юзасидан ўз ваколатлари доирасида назоратни амалга оширади (бу ерга қаранг);\nҚҚС бўйича ноль даражали ставка қўлланилишининг асослилиги юзасидан назоратни амалга оширади (Солиқ кодексининг 38-бобига қаранг);\nсолиқ текширувлари (Солиқ кодексининг 14-бобига қаранг). Молия-хўжалик фаолиятини текшириш (тафтиш қилиш) давомида бухгалтерия ҳисобларини ва молиявий ҳисоботларни текширади, хом ашё, материаллар, ярим тайёр маҳсулотлар ва тайёр буюмларни тортиб кўради ва ўлчайди, хом ашё, материаллар ва тайёр маҳсулотларни ишлаб чиқаришда назорат тариқасида ишлатиб кўради, текширади;\nсолиқ тўловчилардан ёки уларнинг мансабдор шахсларидан тушунтиришлар олади, мол-мулк мавжудлигини текширади, ҳудудларни, ишлаб чиқариш, омборхона, савдо биноларини ва бошқа биноларни, ш.ж. даромадлар олиш учун фойдаланиладиган ёхуд солиқ солиш объектини сақлаш билан боғлиқ жойларни кўздан кечиради ёки текширади;\nпул маблағлари ва моддий бойликларнинг бухгалтерия ҳисобини юритишнинг белгиланган тартибига риоя қилинишини, корхоналар ҳудудига моддий бойликларни олиб кириш ва у ердан олиб чиқишда корхоналарда рухсат бериш тизими ишларининг ташкил этилиши ҳолатини текширади;\nучинчидан, йирик солиқ тўловчиларга солиқ мажбуриятларини бажариш бўйича ўзаро ҳамкорлик асосида сервис-техник хизмат кўрсатилишини амалга ошириш;\nтўртинчидан, йирик солиқ тўловчилар маъмуриятчилиги доирасида солиққа оид ҳуқуқбузарликларни профилактика қилиш, аниқлаш ва олдини олиш бўйича комплекс тадбирларни амалга ошириш.\nИнспекциянинг ўзини ким назорат қилади?\nИнспекциянинг тузилмаси ва штатдаги ходимлари сонини Президент Администрацияси билан келишилган ҳолда ДСҚ раиси тасдиқлайди. Унинг бошлиғи худди шу тартибда лавозимга тайинланади ва лавозимидан озод қилинади.\nИнспекция бошлиғи унинг фаолияти тўғрисида ДСҚ раиси олдида мунтазам равишда ҳисобот беради. ДСҚ раисининг ўринбосарлари Инспекция раҳбарларини назорат қилиб борадилар. ДСҚ ҳар чоракда Инспекция ишини баҳолайди. Натижалар бўйича унинг раҳбарлари ва ходимларини рағбатлантириш ёки интизомий жавобгарлик чораларини қўллаш масаласи ҳал этилади.\nҲужжат Қонун ҳужжатлари маълумотлари миллий базасида эълон қилинган ва 17.04.2019 йилдан кучга кирди.\nсолиқ инспекция йирик солиқ тўловчилар


Лорид – medu.uz – Дорилар ҳақида маълумотлар ўзбек тилида\nHome Йўриқномалар Лорид\nПрепаратнинг савдо номи: Лорид\nТаблеткалар: думалоқ шаклли, ясси, оқ ёки деярли оқ рангли, бир томонида бўлиш учун рискали таблеткалар;\nСироп: тўқ сариқ рангли, ўзига ҳос апельсин таъмли сироп.\nфаол модда – лоратадин 10 мг;\nёрдамчи моддалар – микрокристалл целлюлоза, магний стеарати, сувсиз коллоид кремнезем.\nфаол модда – лоратадин 5 мг;\nёрдамчи моддалар: пропиленгликоль, натрий бензоати, сахароза, лимон кислотаси моногидрати, натрий сахарини, глицерин, сариқ сансет бўёвчиси, ширин апельсин ароматизатори, тозаланган сув.\nФармакотерапевтик гуруҳи: Н1-гистамин рецепторлари антагонисти.\nЛорид (лоратадин) – Н1-гистамин рецепторларининг блокатори (узоқ таъсирга эга). Семиз хужайралардан гистамин ва лейкотриен С4 ажралиб чиқишини ингибиция қилади. Аллергик реакциялар ривожланишини олдини олади ва кечишини енгиллаштиради. Капиллярлар ўтказувчанлигини камайтиради, тўқималарнинг шиши ривожланишини олдини олади, силлиқ мушаклар спазмини бартараф этади. Аллергияга қарши самараси 30 минутдан кейин бошланади, 8-12 соатдан кейин максимумга эришади ва 24 соат давом этади. МНТ га таъсир кўрсатмайди ва кўникиб қолишни чақирмайди (чунки гематоэнцефалик тўсиқ орқали ўтмайди).\nМеъда-ичак йўлларида тез ва тўлиқ сўрилади. ТСmax – 1,3-2,5 соат; овқат қабул қилиш уни 1 соатга кечиктиради. Кекса одамларда Сmax 50% га, жигарни алкоголли шикастланишида – касалликнинг оғирлик даражаси ошган сари ортиб боради. Плазмадаги оқсиллар билан боғланиши – 97%. Цитохром Р450 CYP3A4 ва камроқ даражада CYP2D6 изоферменти иштирокида фаол метаболити декарбоэтоксилоратадин ҳосил бўлиши билан жигарда метаболизмга учрайди.\nЛоратадин ва метаболитининг плазмадаги Сss юборишнинг 5 суткасида эришилади. Гематоэнцефалик тўсиқ орқали ўтмайди.\nЛоратадиннинг Т1/2 – 3-20 соат (ўртача 8,4 соат), фаол метаболитининг – 8,8-92 соат (ўртача 28 соат); кекса пациентларда мувофиқ равишда 6,7-37 соат (ўртача 18,2 соат) ва 11-38 соат (17,5 соат). Жигарни алкоголли шикастланишида ярим чиқарилиш даври касалликнинг оғирлик даражаси ошган сари ортиб боради. Буйраклар орқали ва сафро билан чиқарилади.\nСБЕ бўлган пациентларда ва гемодиализ ўтказилганда фармакокинетикаси деярли ўзгармайди.\nмавсумий ва йил бўйича кечувчи аллергик ринит;\nэшакеми (шу жумладан сурункали идиопатик);\nаллергик қичишувчи дерматозлар;\nҳашаротларни чақишига аллергик реакциялар;\nтурли этиологияли қичишишларда қўлланади.\nЭҳтиёткорлик билан – жигар етишмовчилиги.\nКатталар ва 12 ёшдан ошган болаларга: 10 мг дан Лорид препарати (1 таблетка ёки 2 ўлчов қошиқчада сироп) кунига 1 марта. Суткалик дозаси – 10 мг. 2 ёшдан 12 ёшгача бўлган болаларга – 5 мг дан Лорид препарати (1/2 таблетка ёки 1 ўлчов қошиқчада сироп) кунига 1 марта. Суткалик дозаси – 5 мг. Тана вазни 30 кг дан юқори бўлган болаларга – 10 мг дан Лорид препарати (1 таблетка ёки 2 ўлчов қошиқчада сироп) кунига 1 марта. Суткалик дозаси – 10 мг.\nБлефароспазм, дисфония, гиперкинезия, парестезия, тремор, амнезия, депрессия, дерматит, сийдик рангини ўзгариши, оғриқли сийишга қистовлар; дисменорея, меноррагия, вагинит.\nМоддалар алмашинуви томонидан: тана вазнини ошиши, терлаш, чанқоқлик.\nТаянч-ҳаракат аппарати томонидан: болдир мушакларини тиришишлари, артралгия, миалгия.\nОвқат ҳазм қилиш тизими томонидан: оғизни қуриши, таъмни ўзгариши, анорексия, қабзият ёки диарея, диспепсия, гастрит, метеоризм, иштаҳани ошиши, стоматит.\nНафас тизими томонидан: йўтал, бронхоспазм, бурун шиллиқ қаватини қуриши, синусит.\nСезги аъзолари томонидан: кўришни бузилиши, конъюктивит, кўзлар ва қулоқларда оғриқ.\nЮрак-қон томир тизими томонидан: АБ ни ошиши ёки пасайиши, юрак уриб кетиши.\nФотосенсибилизация, белда оғриқ, кўкракда оғриқ, иситма, қалтираш, сут безларида оғриқ.\nДозани ошириб юборилиши симптомлари: уйқучанлик, тахикардия, бош оғриғи. Дозани ошириб юборилган ҳолларда шифокорга мурожаат этиш ва препаратни меъда-ичак йўлларидан чиқариш ва сўрилишини камайтириш чораларини кўриш керак.\nДаволаш даврида диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари билан шуғулланишдан сақланиш керак.\nЛоратадинни терапевтик дозаларда қўлланилганда уни алкоголь билан ўзаро таъсири аниқланмаган. Эритромицин, циметидин, кетоконазол лоратадин билан бир вақтда қўлланилганда клиник кўринишларни чақирмай ва ЭКГ таъсир этмай қон плазмасида лоратадиннинг концентрациясини оширади. Микросомал оксидланиш индукторлари (фенитоин, этанол, барбитуратлар, зиксорин, рифампицин, фенилбутазон, трициклик антидепрессантлар) лоратадиннинг самарадорлигини камайтиради.\nТаблеткалар: 10 таблеткадан алюмин стрипда. Ўрамда 1 стрип (10 таблетка).\nСироп: 100 мл дан флаконда 5 мл ли ўлчоқ қошиқчаси билан тўпламда.\nТаблеткалар ва сироп: 30°С дан юқори бўлмаган ҳароратда, ёруғликдан ҳимояланган ва болалар ололмайдиган жойда сақлансин.\nТаблеткалар: 3 йил.\nСироп: 2 йил.\nЯроқлилик муддати ўтгач препарат қўлланилмасин.


16:39 16.07.2020 (Янгиланган 16:41 16.07.2020)\nТОШКЕНТ, 16 июл — Sputnik. Ўзбекистонда хорижда берилган коронавирус йўқлиги тўғрисидаги сертификат тан олинмайди. Бу ҳақда санитария-эпидемиология назорати давлат инспекцияси бошлиғи Нурмат Отабеков маълум қилди.\n“ПЗР таҳлили асосида хорижда берилган коронавирус йўқлиги тўғрисидаги сертификат Ўзбекистонда ҳақиқий ҳисобланмайди”, - деди у АОКАдаги брифингда.\nЭслатиб ўтамиз, ўз чегараларини очаётган айрим мамлакатлар ташриф буюрувчилардан коронавирус йўқлиги тўғрисидаги сертификат талаб қилмоқда.\nЖумладан, 15 июлдан Россияга келаётган фуқаро келишидан кўпи билан уч кун олдин полимер занжир реакцияси (ПЗР) усули билан олинган таҳлили манфий чиққан сертификатга эга бўлиши керак. Бунақа ҳужжат бўлмаса, унда Россия ҳудудида 3 кун ичида коронавирусга таҳлил топшириши шарт бўлади.


Туркманистонда қўл ушлашиб юрган жуфтликларни қўлга олиш бошланди | Qalampir.uz\nТуркманистонда қўл ушлашиб юрган жуфтликларни қўлга олиш бошланди\nОлам\t15 Май 13:17 10576\nТуркманистоннинг Мари шаҳрида ўнлаб жуфтликлар жамоат жойларида қўл ушлашиб юргани учун қўлга олинди. Бу ҳақда “Медуза” ёзмоқда.\nПолиция ҳибсга олинганларни “анъанавий ижтимоий меъёрларни” бузганликда айблаган. Улар полиция бўлимига кишанланган ҳолда олиб келинган. Ҳибсга олинганлар келажакда ўз ҳис-туйғуларини ошкора кўрсатмаслик ваъдаларига имзо чекканлари учун қўйиб юборилган. Полиция ходимлари уларга қоидабузарликлар такрорланган тақдирда “жиддий муаммоларни” ваъда қилган. Таъкидланишича, Туркманистонда қўл ушлашиш расман тақиқланмаган.\nСардор Бердимуҳамедов ҳокимиятга келганидан сўнг Туркманистонда аҳолининг, айниқса аёлларнинг хулқ-атвори ва ташқи кўриниши устидан назорат сезиларли даражада оширилган. Апрель ойидан бошлаб мамлакатда лаб катталаштириш ёки татуаж қилдириш каби баъзи косметик операцияларга тақиқ жорий этилган.\nДавлат корхоналари ходимлари ишдан бўшатиш таҳдиди остида косметикадан воз кечиш тўғрисида тилхат ёзишга мажбур бўлган. Мактабларда юқори синф ўқувчилари билан маникюр ва педикюрга йўл қўйилмаслиги ҳақида “тушунтириш суҳбатлари” ўтказилган.\nБундан ташқари, расмийлар аёлларга автомобилнинг олд ўриндиғига ўтиришни тақиқлаган. Ҳайдовчиларга ҳам эндиликда қариндошлари бўлмаган аёлларни олиб юришга рухсат берилмайди: йўл ҳаракати полицияси аёллар бўлган жойда машиналарни тўхтатиб, ҳайдовчи билан қариндошлик алоқаларини исботлашни талаб қила бошлаган.\nҲукуматга яқин манбаларга кўра, расмийлар аёллар учун саёҳатни тақиқлаш масаласини кўриб чиқмоқда. Шунда улар хорижда даволанишга муҳтож бўлган тақдирдагина Туркманистонни тарк этиши мумкин бўлади.\nТуркманистонда аёлларнинг ташқи кўринишига нисбатан жиддий чекловлар Гурбангули Бердимуҳамедов президентлик даврида ҳам вақти-вақти билан эълон қилинган. Бироқ, уларнинг бажарилиши устидан қатъий назорат бўлмаган.\n14 Май 09:13 33357\n15 Май 16:43 31013\n14 Май 22:33 30622\n13 Май 21:09 26835


Шоҳ ва табиб | Interpress.uz\nБош саҳифаЯнгиликларЖаҳонШоҳ ва табиб\nШоҳ ва табиб\n15:11 | 22-08-2020\nҲукмронлиги йилларида Юлий Цезар атрофида садоқатли сафдошлар ва маслакдошларни тўплай олган. Бироқ улар орасида жаҳонгирнинг буткул ишонадиган бир кишиси бўлиб, у шахсий табиби эди. Табиб Цезарнинг соғлиғи ҳақида қайғурар, лозим бўлганида ўзининг рецепти асосида керакли дори-дармонларни тайёрлаб берарди.\nШоҳ ва табиб қадрдон дўст бўлган. Цезар унга тўлиқ ишонишидан ташқари, тоби қочиб қолган пайтларда фақат унинг қўлидан дори ичарди.\nЭрамиздан аввалги 78 йилда Цезар оғир бетоб бўлиб қолади. Табибни чақириб, дардига дармон тайёрлаб беришни буюради. Шу куни кечқурун унга номаълум кимса ёзган хатни келтиришади. Хатда: «О, буюк Цезар ўзингнинг яқин дўстингдан қўрқ, табибдан эҳтиёт бўл. У сени заҳарлаш пайида юрибди!», – деб ёзилган эди.\nКўп ўтмай, Цезарнинг ҳузурига табиб кириб келади. Шоҳ унга хатни бериб, ўқишни буюради. Табиб хатни ўқишга тушган дамда, Цезар идишдаги дорини охирги томчисигача ичади.\nХатни ўқиб чиққан табиб дағ-дағ қалтираганча сўрайди:\n– Хўжам, бу хатни ўқиганингиздан сўнг ҳам, нега дорини охирги томчисигача ичдингиз? – деб сўрайди.\nДонишманд шоҳ бу саволга:\n– Энг яқин дўстимнинг садоқатидан шубҳаланганимдан кўра, ўлганим афзал, – деб жавоб беради.


04:08 24 Апрел 2018\nГабриэла Сабау / judo.uz\n10:37 14.02.2017 (Янгиланган 10:42 14.02.2017) Ҳавола олиш\nЎзбекистонда ишлаётган дорихоналар бундан буён фақат белгиланган миқдорда устама нарх қўйиб сотади. Бир жойда ёпилган дорихона ўрнида уч йилгача бошқаси очилмайди.\nТОШКЕНТ, 14 фев — Sputnik. Ўзбекистон президенти Шавкат Мирзиёев йил бошидан буён Тиббиёт соҳасини жиддий танқид остига олган эди. Соҳадаги мавжуд муаммолар қаторида аҳолига дорилар еткизиб бериш, яъни дорихоналар фаолияти ҳам жиддий танқид қилинган эди.\nУндан ташқари 2016 йилнинг 31 октябрь куни "Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида"ги Президент қарори ҳам қабул қилиниб янги йилнинг 1 январидан кучга кирган эди.\nТиббиёт ва дорихоналар соҳасида ислоҳотлар бошланганидан бир ярим ой ўтиб, Ўзбекистон Нодавлат электрон оммавий ахборот воситалари миллий ассоциацияси томонидан ташкил этилган "Пресс клуб"да соҳа раҳбариятининг журналистлар билан учрашуви бўлиб, ўтди деб ёзади qalampir.uz нашри.\n"Дори воситаларини сотишда 13 фоизгача ва чакана сотишда 20 фоизгача устама нарх қўйиш қатъий равишда белгилаб қўйилди. Дорихоналарда 340 та дори-дармон воситалари чекланган нархда белгилаб қўйилган. Шулардан 160 таси махаллий ишлаб чиқарилган дорилар", — деди мажлисда сўзга чиққан Дори воситалари сифатини назорат қилиш Бош бошқармаси бошлиғи Ҳабибулла Жалилов.\nЖалилов айтишига қараганда, дунё бўйича ҳар йили дори-дармон воситаларининг нархи инфлация\nҳисобига 8-10 фоизгача ошиб боради. Ўзбекистонда эса 8-40 фоизгача арзонлаштирилган.\nХаридорлар, кўрсатилган қоидаларга амал қилмай, қиммат нархда сотилаётганининг гувоҳи бўлишса, Хусусийлаштириш, монополиядан чиқариш ва рақобатни ривожлантириш давлат қўмитаси, Соғлиқни сақлаш вазирлиги ёки Солиқ инспекциясига мурожаат қилишлари мумкин.\nУчрашувда, шунингдек соғлиқни сақлаш вазири, бош вазир ўринбосари Адҳам Икромов ҳам фикр билдирди.\n"Илгари бирор дорихонада ноқонуний фаолият кузатилса, ёпиларди ва яна мазкур жойни ўзида бошқа дорихона очишга рухсат бор эди. Эндиликда бунга чек қўйилди ва қонун бузилиши ҳолати аниқланса, айнан шу жойда 3 йилгача дорихона очилишига йўл қўйилмайди", — деди вазир.\nШунингдек Адҳам Икромов дорихоналарда сотилаётган дори-дармонларнинг ўтган йилги билан нархлари ҳақидаги солиштирма маълумотлар эълонлар тахтачасида бўлишикераклигини ҳам айтиб ўтди. Вазир сўзларига қараганда, бугунги кунда эълонлар тахтачасида 116 та дориларнинг солиштирма нархлари бўлиши керак. Бир ҳафтадан кейин (вазирлик ўтказаётган тендер тугаганидан кейин) эса яна 227 та дори воситалари номи пайдо бўлиши керак.


Беш вақт намоз учун икки киши, жума намози учун эса имомдан ташқари уч киши жамоат ҳисобланади.\nАгар икки киши намозни жамоат бўлиб ўқимоқчи бўлса, имом чап тарафда туради, унга иқтидо қилувчи эса, имомнинг ўнг тарафида туради (Бунда иқтидо қилувчининг оёқ панжалари имомнинг товони баробарида туради). Агар иқтидо қилувчиларнинг сони иккитадан ортиқ бўлса, имомнинг ортидан саф тортадилар.\n2986 марта ўқилди\nДругие материалы в этой категории: « 19.01.2018 й. Имон ҳаловати – ақида мусаффолигида\t02.02.2018 й. Тадбиркор – фаровонликка мададкор »\nYoshlar_tarbiyasi-sharafli_masuliyat.pdf (736 марта юклаб олинди)\nYoshlar_tarbiyasi-sharafli_masuliyat.docx (316 марта юклаб олинди)


Гиннеснинг энг антиқа рекордлари » Скачать музыку бесплатно новинки музыки 2016-2017\nБугунги кунда инсонларни ғайритабий ва бажариш ўта мушкул бўлган машғулотларни бажаришганда Гиннеснинг рекордлар китобидан жой олиши одат тусига айланган. Ҳар йили Гиннеснинг рекордлар китобига эллик мингтага яқин мурожаат келиб тушади. Шулар ичидан 6 мингтасигина тасдиқдан ўтиб, китобга киритилади. Бу ҳам қайсидир маънода жуда кўп. Гиннеснинг рекордлар китоби 1995 йилда ташкил этилган бўлиб, ғайритабий ҳолатларга бегона эмас. Мана шу ўтган йигирма йилда инсонлар ўзларининг ғайритабий ишлари билан энг яхшилар қаторида бўлиш учун ҳаракат қилиб келмоқда. Ушбу рекордларни кўпи янгидан қайд этилса, яна кўпчилиги натижаларни яхшилашади. Улар ичида антиқа бўлган рекордлар ҳам жой олган. Масалан, ёстиқлар билан жанг ва сув ичиш учун ишлатиладиган найчаларни катта миқдорда оғизга солиш каби ғайриоддий рекордлар шулар жумласидан. Xabardor.uz сайти ҳам қуйида 25 та Гиннеснинг энг антиқа рекордлари билан таништиради. 25. Сонлар ёрдамида тарвузни Сонлар ёрдамида 3 та тарвузни парчалаш учун 14,65 сония вақт талаб этилган. Ушбу рекордни 2014 йил 26 июнь куни киевлик Ольга Ляшук Италиянинг Mediaset Studios телеканалида ўрнатган. 24. Оғизга кўп миқдорда сув ичиш найларини солиш 2009 йилнинг 6 августи Баварияда “Mark ‘n’ Simon Show” телешоусида Саймон Элмор оғзига 400 дона сув ичиш учун ишлатиладиган найчаларни 10 сонияда солиб ушбу рекордни ўрнатган. 23. Энг катта “ёстиқлар жанги” 2015 йилнинг 21 июлида “My Pillow” компанияси томонидан АҚШнинг Сент-Поле шаҳрида катта “ёстиқлар жанги” ташкил этилиб, унда 6.261 нафар одам қатнашган. 22. Виртуал дафн 2005 йилнинг октябрь ойида хитойлик ўсмир Snowly ники остида уч кун давомида (MMORPG) “World of Warcraft” онлайн-ўйинини тинимсиз ўйнаб кучли чарчоқ туфайли вафот этади. Дунёнинг турли минтақасидаги 100 зиёд ушбу онлайн-ўйин иштирокчиси ўйин ичида марҳумнинг дафн маросими ўтказишган. 21. Оёқлар ёрдамида энг узоққа отилган камон ўқи Камондан оёқлар ёрдамида энг узоққа отилган ўқ 2013 йилнинг 20 июнида АҚШнинг Лос-Анжелес шаҳрида тасвирга олинган «Guinness World Records Unleashed» кўрсатувида 29 ёшли Нэнси Зифкер томонидан 6,09 метрга отилиб, қайд этилган. 20. Бурун ёрдамида оғизга отилган зефир Бурун ёрдамида энг узоққа отилиб, оғиз билан тутиб олинган зефир 5,46 метрни ташкил этади. Ушбу рекордни 2012 йил 2 июль куни АҚШнинг Лос-Анжелес шаҳрида «Guinness World Records Gone Wild!» кўрсатувида Прадо Полом бурнудан зефирни отиб юборганда Софией Рохас қойилмақом тарзда оғиз билан илиб олган. 19. Энг бадавлат мушук 1988 йилда Бен Ри ўлимидан сўнг ўзининг 12,5 млн. долларлик меросини Блэк лақабли мушугига мерос қилиб қолдиради. Антиқа буюмларни йиғиш билан шуғулланган миллионер мол-мулкини қариндошларига бўлиб беришдан воз кечиб, катта миқдордаги пулини учта хайрия жамоат фондига ўлимидан сўнг мушугини боқиш ва парваришлаш шарти билан мерос қилиб қолдирган. 18. Бир дақиқа ичида бош ёрдамида уриб синдирилган унитазлар 2007 йил 1 сентябрь куни Германияда Кевин Шелли томонидан 1 дақиқа ичида бош ёрдамида 46 та тахта унитаз уриб синдирилиб, рекорд ўрнатилди. 17. Бир дақиқа ичида юзга қистирилган қистиргичлар 2012 йил 27 декабрь куни Италиянинг Пьольтелло шаҳрида Сильвио Саббой бир дақиқа ичида 51 дона қистиргични қистириб рекорд ўрнатган. 16. Битта қўлдаги энг узун тирноқлар Дунёдаги энг узун бир қўлдаги тирноқларнинг узунлиги 909,6 сантиметр бўлиб, Шридхару Чиллалуга тегишлидир. 2014 йил 17 ноябрь куни Пуна шаҳрида ўнг қўлининг тирноқлари узунлиги буйича у шу рекорд соҳибасига айланаган. 15. Сабзавотлар кастюмидаги марафон Ушбу рекордни 2012 йилнинг 22 апрелида Лондон шаҳрида ўтказилган Virgin London Marathon марафонида сабзи либоси билан қатнашиб, 2 соат-у, 59 дақиқа, 33 сонияда босиб ўтган Эдвард Ламли томонидан қайт этилган. 14. Энг кўп одамлар томонидан пиширилган қуймоқлар 2012 йилнинг 15 февраль кунида Шиффилд шаҳридаги Шиффилд университетида 890 киши томонидан товаларда қуймоқ пиширилиб, рекорд қайт этилган. Ушбу тадбирда 1500 мингдан ортиқ одам қатнашиш истагини билдирган бўлса, уларнинг 930 нафари қатнашади. Бироқ рекордни амалга ошириш чоғида 890 кишигина товадаги қуймоқларни тўғри ва тушиб кетмасдан пиширади. 13. Тиш ювиш пастасидан ташкил топган энг катта коллекция Тиш ювиш пастаси идишларидан ташкил топган энг катта коллекция АҚШнинг Алфарета шаҳрида истиқомат қилувчи Вэлу Колпаковуга тегишли. Ушбу рекорд 2012 йилнинг 15 июнида ўрнатилган. Коллекцияда Япония, Корея, Хитой, Ҳиндистон, Россия сингари давлатларда ва АҚШда ишлаб чиқилган тиш ювиш пасталари идишларининг 2037 хил турини кўриш мумкин. 12. Юзда осилиб турган қошиқлар 2013 йилнинг 28 сентябрда Сербиянинг Стубица шаҳрида Далибором Ябланович юзига 31 дона қошиқни ёпиштириб рекорд қайт этган. 11. 3 дақиқа ичида вертолёт ёрдамида очилган пиволар Ушбу рекорд 2015 йилнинг 10 декабрь куни Хитойнинг Венченг шаҳрида «Guinness World Records Special» кўрсатувида Чжао Янг томонидан 3 дақиқа ичида 6 дона пивони очиш билан ўрнатилган. 10. Халқаро ботқоқ триатлони мусобақасида ниқоб ва найча ёрдамидаги энг яхши натижа 2010 йил 11 июлда Британиянинг Ллануртид Уэльс шаҳрида ўтказилган мусобақада Дэниел Бент 2 соат 23 дақиқа-ю, 24 сонияда масофани босиб ўтиб, рекорд ўрнатган. 9. Сақичдан шиширилган энг катта шар Сақичдан шиширилган энг катта шар 2004 йил 24 апрель куни Чад Фелл томонидан амалга оширилган бўлиб, у ушбу рекордни қўлларини теккизмасдан туриб, 50,8 см. катталикда шарни шишириб ўрнатган. 8. Пингвинг кийимини кийиб олган энг катта оламон Пингвинг киймини кийиб олган одамларнинг энг катта жамоаси 624 киши бўлган. Ушбу ҳолат 2015 йилнинг 12 ноябрь куни Лондондаги The Scoop at More London амфитеатрида Richard House томошаси қуйилаётган маҳал содир бўлган. 7. Зинадан боши билан чиққан одам Зинадан оёқлар ўрнига боши билан чиқиш бу бошни ишлатиш, деган иборага қанчалик тўғри келишини Хитойнинг Цзянинь шаҳрида CCTV телеканали томонидан суратга олинган «Guinness World Records Special» кўрсатувида Ли Лонглонг томонидан 36 та кичик зиналарга чиқиш орқали рекорд қўйиб, исботланган. 6. Қулоқлар ёрдамида кўтарилган юк Қулоқлар ёрдамида кўтарилган юкнинг оғирлиги ҳозирча 14,9 кг.ни ташкил этиб, ушбу рекорд британиялик Жонни Стрейнж томонидан 2013 йилнинг 12 октябрда ўрнатилган. 5. Кўзлари олмадек гўзал Туркиялик Ким Гудман кўзларини жойидан олмадек чиқариши мумкин. У 2007 йилнинг 2 ноябрь куни кўзини жойидан 12 мм.га чиқазиб рекорд қўйган. 4. Инсон соқоли ёрдамида кўтарилган энг оғир юк Ўзининг соқоллари ёрдамида Антанас Контримас 63,8 килограммни кўтариб рекорд ўрнатган. Рекорд 2013 йил 26 июнда Туркиянинг Истамбул шаҳрида «Rekorlar Dunyasi» номли кўрсатув пайтида ўрнатилган. 3. Бир дақиқа ичида оёққа кийилган энг кўп пайпоқ 2015 йилнинг 14 июнь куни Словакиянинг Пухов шаҳрида Павол Дурдику томонидан бир дақиқа ичида 48 та пайпоқ кийилиб, рекорд ўрнатилган. 2. Нўхатни пуфлаб узоққа юбориш Нўхатни пуфлаб узоққа юбориш 2014 йилнинг 12 июль куни Германиянинг Аугсбурге шаҳрида Андре Ортольф томонидан амалга оширган. У нўхатни 7,51 метрга пуфлаб “учириб” юборган. 1. Бир дақиқа ичида электродрелда энг кўп айланган шоввоз 2008 йил 23 декабрь санаси Испаниянинг Мадрид шаҳрида хитойлик йигит электродрелга осилиб, 148 марта айланган. Manba: xabardor.uz


Президент Мирзиёев OKMKда қанча олтин қазиб олинганини айтди | Qalampir.uz\nПрезидент Мирзиёев OKMKда қанча олтин қазиб олинганини айтди\nЖамият\t29 Июль 12:20 5933\nАввалроқ Ўзбекистон Президенти Шавкат Мирзиёев Олмалиқ кон-металлургия комбинатининг “Ёшлик-1” конини бориб кўргани ҳақида хабар бергандик.\nПрезидент Шавкат Мирзиёев Олмалиқ кон-металлургия комбинатининг янги мис бойитиш фабрикаси қурилишини бошлаш маросимида нутқ сўзлади.\n“Ватанимиз Мустақиллигининг 30 йиллиги арафасида эзгу ниятлар билан мана шундай улкан лойиҳани амалга оширишга киришмоқдамиз. Бу муҳим воқеа нафақат ушбу комбинат ҳаётида, балки мамлакатимиз саноати тарихида янги давр бошланаётганидан яққол далолат беради”, дейди давлат раҳбари.\nПрезидентнинг сўзларига кўра, комбинат ташкил этилганидан буён ўтган 70 йиллик давр мобайнида бу ерда 1,5 миллиард тонна руда қазиб олиниб, 6 миллион тоннадан ортиқ мис, 3,5 минг тонна кумуш ва 850 тонна олтин ишлаб чиқарилган.\n“Бугунги кунда қарийб 40 минг нафар ишчи-хизматчи меҳнат қилаётган Олмалиқ комбинати мамлакатимиз саноатининг чинакам локомотивларидан бирига айланган. Республикамизда ишлаб чиқарилаётган саноат маҳсулотининг 7 фоизи, экспорт ҳажмининг 15 фоизи комбинат ҳиссасига тўғри келиши ҳам бу фикримизни тасдиқлайди.\nШу борада яна бир муҳим рақамга эътиборингизни қаратмоқчиман: давлатимиз бюджетига тушадиган жами даромадларнинг 8 фоизини айнан ушбу корхона таъминлайди. Айниқса, кейинги йилларда комбинат фаолияти юксак даражага кўтарилиб, мис ишлаб чиқариш ҳажми 1,5 баробарга кўпайгани ва 150 минг тоннага етказилгани алоҳида таҳсинга сазовордир”, дейди Шавкат Мирзиёев.\n20 Сентябрь 18:17 58959\n20 Сентябрь 13:55 46659\n22 Сентябрь 15:47 24810\n21 Сентябрь 12:00 23514


Қозоғистон президентлиги учун навбатдан ташқари сайловларга $24,5 миллиондан кўп ажратилади\n9 июнь куни Қозоғистон президентлиги учун бўлиб ўтадиган навбатдан ташқари сайловлар учун ҳукумат заҳирасидан 9, 404 миллиард тенге ажратилади. Бу борадаги қарор лойиҳаси «Открытые НПА» порталида эълон қилинди.\nҲужжатга кўра, 2019 йилда муҳим вазифалар учун республика бюджетининг хукумат заҳирасидан 9 404 771 000 тенге ажратиш кўзда тутилган, шундан 9 347 885 000 Марказий Сайлов комиссиясига, 56 886 000 Қозоғистон Ички ишлар вазирлигига берилади.\nЛойиҳага берилган тушунтириш баённомасида таъкидланишича, кўрсатилган маблағ 2019 йилнинг 12 апрелида Молия вазирлигининг тегишли кўрсатмасига биноан ажратилмоқда.\nСенатнинг 11 апрел куни ялпи мажлисида ҚР молия вазирининг ўринбосари Берик Шолпанқулов Марказий сайлов комиссияси (МСК) Қозоғистон президентлиги учун муддатдан аввал ўтказиладиган сайловларга 12 миллиард тенге ажратилишини сўраганини маълум қилган эди.\nМСК маълумотларига кўра, сўралаган маблағларнинг 70 фоизи сайлов округларига жалб қилинган инсонларнинг маошига сарфланади.\n9 апрел сешанба куни, Қозоғистон президенти Қасим-Жомарт Тоқаев давлат телеканаллари орқали намойиш қилинган халққа қилган мурожаатида 9 июнда Қозоғистон президентлиги учун навбатдан ташқари сайлов ўтказилишини эълон қилди.\nДавлат раҳбарлиги учун навбатдан ташқари сайловлар ўтказиш бўйича ташкил этилган Марказий сайлов комиссиясининг куни кеча тақдим қилинган календар режасига кўра, Қозоғистон президентлиги учун номзодларни кўрсатиш 10 апрел куни бошланди ва 28 апрел 18.00да якунланади. Номзодларни рўйхатга олиш 2019 йилнинг 11 май соат 18:00га қадар давом этади.


12.07.20 11:31\tmsk\nХИТОЙ – ҚИРҒИЗИСТОН – ЎЗБЕКИСТОН МУЛЬТИМОДАЛ ТРАНСПОРТ ЙЎЛАГИДАН ҚЎЙИЛГАН БИРИНЧИ ПОЕЗД. MIFT.UZ САЙТИ ФОТОСИ\nЎзбекистоннинг жуғрофий жойлашуви унинг ривожланиши учун амбивалент (иккитомонлама) ҳолатга эга. Мамлакатнинг денгизга олиб чиқадиган йўли йўқ, бироқ Осиё мамлакатларидан республика орқали Европага товар транзитини амалга ошириш жуда ҳам қулай.\n“Хитой ва Ўзбекистон янги транспорт йўлагини очдилар, Хитойни Яқин Шарқ ва Европа билан боғловчи бу йўл охир оқибатда анча қисқароқ бўлган қитъалараро маршрутнинг муҳим бўғинига айланиши мумкин. Янги транспорт йўлаги Қозоғистон ва Россия орқали ўтувчи мавжуд трансевроосиё транспорт маршрутлари билан рақобат қилмай, уларни тўлдиради, дея расмий Тошкентнинг ишончи комил”, — дейилади АҚШ учун стратегик аҳамиятга эга бўлган воқеа ва трендлар тўғрисида сиёсатчиларга ахборот ва маълумотлар етказишга ихтисослашган американинг The Jamestown Foundation нодавлат илмий-тадқиқот ташкилотининг материалида.\nМазкур транспорт йўлаги орқали биринчи юк жорий йилнинг 5 июнь куни Хитойнинг шимоли-ғарбидаги Ганьсу провинциясида жойлашган Ланьчжоу темир йўл вокзалидан жўнатилди. Қиймати 2,6 миллион АҚШ долларига тенг 230 тонна электр жиҳозлари мультимодал (автомобиль билан темир йўлларининг комбинациялашгани) транспорт линияси орқали Хитойдан Қирғизистон орқали Ўзбекистонга жўнатилди. Янги транспорт йўлагининг очилиши билан Хитой портлари ва бошқа провинцияларидаги юклар темир йўл орқали Шинжон-Уйғур автоном районидаги Қашғар терминалигача етказиб берилади, бу ерда юклар автомобилларга ўтказилади ва Қирғизистон ҳудуди орқали ўтадиган йўлларда ҳаракатланади (Кашғар — Иркештом — Ўш — Андижон). Ўзбекистон Инвестициялар ва ташқи савдо вазирлиги маълумотларига мувофиқ, янги автомобиль-темир йўл линияси Қозоғистоннинг Хоргос ва Достиқ чегара манзиллари орқали ўтувчи альтернатив транспорт йўлагига қараганда 295 километрга қисқароқ. Бу ҳолат ўз навбатида юкларни етказиб бериш муддатларини қисқартиради ҳамда янги транспорт йўлагини бизнес учун рақобатбардошли ҳамда жозибали қилиб қўяди.\n“Йигирма йилдан зиёд вақт давомида Хитой – Қирғизистон – Ўзбекистон темир йўли қурилиши тўғрисидаги муваффақиятсиз кечган музокаралардан сўнг Хитой ва Ўзбекистон расмийлари номи юқорида тилга олинган комбинациялашган автомобиль-темир йўл линиясини яратиш бўйича келишувга эришдилар. Темир йўл бўйича музокаралар расман давом этиб, ҳали ниҳоясига етиб боргани йўқ”, — дейилади мақолада.\nЧегараолди можаронинг иштирокчилари. Turmush.kg сайти фотосурати\nШу билан бир пайтда, Ланьчжоу станциясидан биринчи юк жўнатилишидан бироз олдинроқ Ўзбекистон ва Қирғизистон чегарасида чегараолди ҳудудларда истиқомат қилувчи икки мамлакат фуқаролари ўртасида тўқнашув келиб чиқди. Қирғизистоннинг Боткен вилояти Қадамжой туманидаги Чечме қишлоғи билан Ўзбекистоннинг Фарғона вилояти Сўх тумани Чашма қишлоғи аҳолиси ўртасидаги можаро Чечмедаги булоқ туфайли келиб чиқди. Икки қишлоқ аҳолиси биргаликда булоқ ҳудудини тозалаётган пайтда унинг қайси мамлакатга тегишлилиги борасида тортишув ортидан пайдо бўлган даҳанаки жанг томонлар орасида тош отиш ва турар жойларга ўт қўйиш даражасигача етиб борди. Жанжал оқибатида икки томондан ҳам ўнлаб одамлар жабрланди. Американинг нодавлат ташкилоти қайд этишича, бу каби чегараолди тўқнашувларнинг қайта янгиланиши Марказий Осиёдаги барча мамлакатларнинг ривожланишини таъминлаш имкониятини берувчи стратегик жиҳатдан муҳим бўлган транспорт алоқаларнинг келажагига таҳдид солади.\nWorld Highways нашри қайд этишича, Осиё инфратузилмавий инвестициялар банки (ОИИБ) томонидан ажратиб берилган 165,5 миллион АҚШ доллари миқдоридаги кредит Ўзбекистонда А-380 автомобиль трассасини модернизация қилиш бўйича ишларни амалга ошириш имкониятини беради. Бу йўл Бухоро вилояти орқали ўтиб 78 километрдан иборат. Бундан ташқари, ўша Бухоро вилоятининг ўзида М-37 автомагистралининг қатор участкалари таъмирланади. Ушбу маршрут Ўзбекистон халқаро транспорт логистикаси учун етарли даражада муҳим саналади ҳамда мамлакатнинг савдо, транспорт ва иқтисодий фаолиятида асосий ролни ўйнайди. “Ўзбекистоннинг Хоразм вилоятидаги, шунингдек, Туркманистон ва Қозоғистон билан чегарадош Қорақалпоғистон автоном республикасидаги йўллар ОИИБ кредитлари эвазига таъмирланган йўлларидан манфаатдор бўлиб қолади”, — дея қайд этилади мақолада.\nБухаро нефтни қайта ишлаш заводи. Bnpz.uz Turmush.kg сайти фотосурати\nКореянинг ишбилармонликка оид Business Korea янгиликлар портали SK Engineering & Construction компанияси Ўзбекистоннинг “Ўзбекнефтегаз” давлат нефтегаз корпорацияси билан қиймати 600 миллион АҚШ долларига тенг инжиниринг хизматларини тақдим этиш тўғрисидаги келишув битимини имзолаганини эълон қилгани ҳақидаги материалини чоп этди. Мазкур битим доирасида Бухоро вилоятидаги нефтни қайта ишлаш заводида замонавийлаштириш ишларини амалга ошириш режалаштирилмоқда. Шартнома қиймати 7,2 миллион АҚШ долларига тенг. Кореянинг компанияси оғир нефтни юқори қўшилган қийматли енгил нефть маҳсулотларига қайта ишловчи қувватларни такомиллаштиришни ҳамда бензин ва дизель ёқилғиси каби маҳсулотларининг сифатини яхшилаб, янги экологик тоза стандартларигача етказишни режалаштирмоқда. Дастлабки келишувга жорий йилнинг апрель ойидаёқ эришилган эди, аммо шартнома иштирокчилари икки мамлакатда ҳам коронавирус тарқалиши муносабати билан қабул қилингин чоралар тўсқинлик қилгани боис, ҳужжат остига ўз имзоларини 7 июлга келиб қўя олдилар, холос.\nБухоро нефтни қайта ишлаш заводи 1997 йилда Франциянинг Technip компанияси бошчилигидаги консорциум томонидан қуриб битказилган. Корхонада уч мингдан зиёд ишчи-ходимлари ишлайдилар. Завод 20 дан зиёд турдаги маҳсулотларни ишлаб чиқаради. Корхонанинг ишлаб чиқариш қуввати – йилига 2,5 миллион тонна нефть ва газ конденсатини қайта ишлайди.\nМақолада қайд этилишича, SK Engineering & Construction компанияси “2020 йилда экологик жиҳатдан тоза бизнесдаги ўз улушини кенгайтириб, ўз имкониятларини экологик тоза бизнес моделлари ва технологияларини ишлаб чиқариш ишларига йўналтиради”. Олдинроқ, февраль ойида компания Индонезиядаги энг йирик WIKA қурилиш компанияси билан экологик асфальт лойиҳаси бўйича техник хизмат кўрсатиш тўғрисидаги битим ва ўзаро ҳамфикрлик меморандумини имзолаганди.\nҚирғизистон президенти Сооронбай Жээнбеков 3 июль куни мамлакатда ўтадиган келгуси парламент сайловлари санасини белгилаш тўғрисидаги фармонига имзо чекди. Фармонга мувофиқ, сайловлар жорий йилнинг 4 октябрида ўтказилиши режалаштирилмоқда, ҳолбуки бу сана кейинга қолдирилиши мумкинлиги борасида гаплар ҳам юрибди; нима бўлиши ҳозирча ноаниқлигича қолмоқда. “2020 йил октябрдаги парламент сайловлари Қирғизистондаги шиддатли сиёсий воқеалар ва пандемия шароитида ўтадиган бўлиб турибди”, — дея бошланади The Diplomat нашри чоп этган Қирғизистондаги ички сиёсатга бағишланган мақоласида. Сайловларда ўзининг иштирок этиш ниятини билдирган партиялар орасида Сағинбек Абдрахманов раҳбарлиги остидаги Қирғизистон Социал-демократик партияси (ҚСДП) ҳам бор.\nАлмазбек Атамбаев ва Сооронбай Жээнбеков. Қирғизистон президенти матбуот хизматининг архив фотосурати\nПартия ўз вақтида Қирғизистоннинг амалдаги президенти Жээнбеков ва унинг ўтмишдоши Алмазбек Атамбаевнинг асосий платформаси бўлиб келган, бироқ икки сиёсатчи ўртасида юзага келган келишмовчилик ҚСДПнинг иккига бўлинишига олиб келди, дейилади мақолада. Қайд этиш жоиз, ҚСДП ҳозирги парламентда кўпчилик ўринларни эгаллаб келмоқда. Бўлиниш аввалига Атамбаев тарафдорлари ҳамда (2017 йилда, президент сайловлари арафасида партиядан чиқариб юборилган) Абдрахманов етакчилик қилишга бошлаган унга қарши кучлар орасида содир бўлди. Ўшандан бери бўлиниш янада кенгайиб кетди: икки асосий фракциялар ичида ҳам зиддиятлар бошланиб кетди. Масалан, партия сиёсий кенгашининг Атамбаевга тарафдор бўлган қанотини тарк этган ҚСДП депутати Рискелди Мўмбеков май ойининг охирида “Жани Дем”, яъни “янги нафас”ни билдирувчи янги ҳаракатга қарши курашини бошлади. Мазкур ҳаракат таркибига қатор партиялар, шу жумладан, Ўмурбек Текебаевнинг “Ата Мекени”, собиқ бош вазир Темир Сариевнинг “Ақшумқари” ҳамда Жанар Акаевнинг Либерал-демократик партиялари қўшилган.\n“Октябрь Қирғизистон сиёсати учун оғир синов даври бўлиб қолади. Сиёсат майдонида [сўнгги пайтда] саломоқли ўрин алмашувлар амалга оширилгани етмаганидек, [сайловларни] ўтказиш қоидаларига ҳам бирмунча ўзгартиришлар киритилди. 2017 йилда партиялар парламентда ўз ўринларига эга бўлишлари учун 9 фоиздан кам бўлмаган овозларга эга бўлишлари керак эди, аммо яқинда қабул қилинган қонун бу тўсиқни 7 фоизгача пасайтириб қўйди. Бундан ташқари, вазиятни коронавирус пандемияси ҳамда ижтимоий соғлиқни сақлаш соҳасида фавқулодда вазият шароитида сайлов ўтказиш билан боғлиқ мураккабликлар қийинлаштириб қўймоқда”, — дея қайд этилади мақолада.


Apple’да инқироз бошландими?\nXiaomi ҳамёнбоп Redmi Y2 ва глобал MIUI 10’ни расман тақдим этди (+видео)\nGigabyte ноутбуклари геймерларда катта қизиқиш уйғотди\nBluboo S3 паст кетмайди: iPhone X ва Galaxy S8 рақобат майдонига чақирилди\nЭнди Apple’нинг ўзини ўғирликда айблашмоқда!\nSamsung иккита ҳамёнбоп – Galaxy J3 (2018) ва Galaxy J7 (2018) смартфонларини тақдим этди\nMi Gaming Mouse: Xiaomi геймер сичқончаларини намойиш қилди\n1 720 000 сўмдан бошланувчи музлатгичлар нархлари (2018 йил 8 июнь) – харидингиз Тошкент шаҳри бўйлаб БЕПУЛ элтиб берилади!\n2018 йилда IBM 200 петафлопс қувватга эга суперкомпьютер ишлаб чиқаради\nЎтган ойда Хитойда TaihuLight номли дунёдаги энг кучли компьютер ишлаб чиқарилган эди. Унинг қуввати 93 петафлопсни ташкил этади, деб ёзади hi-news.ru сайти. Шу...\nGigabyte янги мини-компьютерни тақдим этди\nGigabyte компанияси мини-компьютерлар сафини кенгайтирди. GB-BACE3000-FT русумли янги компьютер Intel Braswell асосида яратилган. Расмий хабарга кўра, қурилмада 14 нанометрли икки ядроли Celeron...\nЖаҳоннинг энг кучли компьютери Хитойда яратилди\nХитойда яратилган супер компьютер “жаҳоннинг энг кучли электрон қурилмаси” деган номга муносиб кўрилмоқда. Sunway TaihuLight номли компьютер Миллий суперкомпьютер марказида ўрнатилган. 93...


Ўзбекистонда 27 март куни кунни кун, тунни тун демай, ҳатто овқатланишни ҳам унутиб, коронавирус инфекциясига қарши курашаётганларни қўллаб-қувватлаш ва уларга миннатдорлик рамзи сифатида оммавий флешмоб ўтказилди.\nЎзбекистонликлар 22.00да ўз балконларига чиқиб, баъзилари деразаларини очган ҳолда чапак чалганча - шифокорлар, ИИВ ходимлари ва ҳарбийларга - яъни коронавирусга қарши курашда қаҳрамонлик кўрсатаётган инсонларни олқишладилар.\nМамлакатда ҳозирда карантин тартиби жорий этилган. Фуқаролар фақат озиқ-овқат ёки дори воситаларини харид қилиш учунгина уйни тарк эта олади. Кўчага фақат ҳимоя ниқобларида чиқиш мумкин.\n28 март куни эрталаб мамлакатда коронавирусга чалиниш бўйича 104та ҳолат қайд этилган, икки бемор вафот этган.\nДунё бўйича коронавирусга чалинганлар сони 509 мингдан ошиб кетди, 23 мингдан зиёд беморлар вафот этган.


«МЕҲРНИ ҲИС ЭТИБ ЯШАЯПМИЗ» - Ўзбекистон овози газетаси\n«МЕҲРНИ ҲИС ЭТИБ ЯШАЯПМИЗ»\nТошкент вилояти Ўрта Чирчиқ туманидаги Муқимий номидаги маҳалла фуқаролар йиғинида Хотира ва қадрлаш куни муносабати билан хайрия тадбири ўтказилди.\nУнда Олий Мажлис Қонунчилик палатаси депутатлари, Республика Маънавият тарғибот маркази, Маданият ва спорт ишлари бўлими, «Олтин мерос» халқаро хайрия фонди, «Маҳалла» хайрия жамоат фонди вакиллари ва Иккинчи жаҳон уруши қатнашчилари, нуронийлар ва кенг жамоатчилик вакиллари иштирок этди.\nТадбирда сўзга чиққанлар уруш қатнашчилари ва меҳнат фахрийларини байрам билан табриклаб, уларнинг жасорати ва фидокорона меҳнати туфайли бугунги тинч, осойишта, фаровон ҳаёт таъминланганини алоҳида таъкидлашди.\n— 1941-45 йилларда фронтда бўлганман, — дейди 87 ёшли Олим Умрбеков. — Урушдан сўнг турли вазифаларда ишладим. Мана шундай жаннатмакон заминда яшаб, дориламон кунларга етиб юрганимизнинг ўзи — катта бахт. Бир бўлак нонга зор яшаган вақтларимиз бўлган. Ҳозир қаранг, бозор-у дўконлар ноз-неъматлар билан тўла.\nЁшларимиз тинчлик қадрига етишлари керак. Биз ҳар доим давлатимиз эътибори ва ғамхўрлигини ҳис этиб турамиз. Хотира ва қадрлаш куни арафасида ҳар доимгидек Президентимизнинг «Иккинчи жаҳон уруши қатнашчиларини рағбатлантириш тўғрисида»ги фармони чиқди. Бундай иззат-ҳурматдан бошимиз кўкка етди.\nТадбир якунида Иккинчи жаҳон уруши қатнашчилари ва меҳнат фахрийларига совғалар топширилди.


Мулоҳаза Archives - Страница 4 из 14 - SanjarSaid\nЯпония бош вазиридан мамлакатнинг технологик тараққиёти сири нимада эканлиги сўралганда, унинг жавоби қуйидагича бўлган: “Биз ўқитувчиларга вазирларнинг маошини, дипломатларнинг дахлсизлигини ва императорнинг ҳурматини бердик”. Ўқитувчи деганда кўз ўнгингизга ким гавдаланади? Сизларни билмадиму, мен зиёли, ўқимишли, доно, жамиятнинг энг илғор фикрли вакиллари, тараққийпарвар, маърифатпарвар кишиларни кўргим келади. Уларнинг жойи қаерда деб ўйлайсиз? Сизларни билмадиму, мен уларни […]\nШу йилнинг 6 декабрь куни nuz.uz сайтида самарқандлик журналист Тошпўлат Раҳматуллаевнинг Самарқанд сув омборидаги эшаклар қабристони тўғрисида журналистик суриштируви эълон қилинган эди. Ундан аввалроқ Facebook`даги «Самарқанд ва самарқандликлар» гуруҳига жойлаштирилган суратлар изидан тушган журналист юзлаб эшакларга тегишли суяк қолдиқлари қандай қилиб бу ерга келиб қолгани, уларнинг териси ва гўштлари нима мақсадларда фойдаланилганига қизиққан. У шундай сўзлар […]\nЭрталаб овоз беришга кетар эканман, йўлда маҳалламизда турадиган онахонни кўриб қолдим. Мени қаттиқ ҳурмат қилади, салом бергандим, кўришиш учун қўлини узатди. Кўришганимиздан кейин “Сайловдан қайтаяпсизми?” деб сўрадим, “Ҳа”, дейди онахон. Оддийгина суҳбат, кеча жуда кўпчилик шу каби ҳолатга дуч келгандир. Аммо гап онахоннинг миллати ҳақида. Бирор миллатни камситиш, унинг вакилларини ерга уришни ёмон кўраман, шу […]\n4 декабрь куни Президентни сайлашга борасизми? Мен албатта бораман! Орзу-истакларим, режа-мақсадларим ушалиши, оилам, яқинларим учун ҳам сайловда қатнашаман. Сизга ҳам шуни тавсия қиламан. “Менга нима, барибир ўша Президент бўладику”, “қатнашсам-қатнашмасам ҳеч нима ўзгармайди”, деган фикрларни каллангиздан чиқариб ташланг! Нолишни, танқид қилишни, маслаҳат беришни, бировларнинг устидан кулишни қотирамиз. Энди олдимизда тайёр турган ҳуқуқларимиздан фойдаланишни ҳам билайлик! […]\nОхирги постимда шаҳарга борганлар кимнингдир уйида эмас, меҳмонхона ёки хостелларда тунаб қолгани маъқул, дегандим. Кутилмаганда кўпчилик фикримни ёқлаб чиқди. Ростдан ҳам шундайми? Кореялик танишларим бор эди. Чолу кампир. Суҳбатларнинг бирида шу мавзу кўтарилди. “Кореяда ҳам катта шаҳарга иш билан келган одамлар бир халта гуруч кўтариб танишларининг уйига бораверарди. Ҳозир ундай эмас, бирор жойда учрашар, лекин […]\nСаҳифа 4 дан 14 гача« Биринчи«...23456...10...»Охирги »


Жаҳон мусулмонлари учун янги 1438 ҳижрий йил кириб келди\n22:47 / 02.10.2016\nБир қанча мусулмон мамлакатларидаги ой кузатуви тадқиқига кўра, бугун, 2016 йилнинг 2 октябрь куни Ҳижрий тақвимнинг 1438 йили кириб келди. Янги йилнинг биринчи ойи – Муҳаррам ойидир.\nИслом дунёсида йил боши – Муҳаммад пайғамбарнинг Маккадан Мадинага кўчиб ўтган йили ҳисобланади. Грегориан тақвимига кўра у 7 асрнинг 622 йилига тўғри келади. Ушбу йил Ҳижра йили деб аталгани учун ислом тақвимининг номи ҳам Ҳижрий тақвим дейилади.\nҲижрий-қамарий йил ҳисоби Пайғамбаримиз Муҳаммад (с.а.в.) ҳижратларидан олинган ва ой (қамар) тақвимига асосланган. Ушбу йил ҳисоби ҳазрати Умар розияллоҳу анҳунинг ташаббуслари билан 16-ҳижрий санадан бошлаб татбиқ этилган.\nМуҳаррам ойи бу – тавба қилиш ва намоз ўқиш вақтидир. Ҳар бир мусулмон ушбу ойни рўзада, намозда ва эзгу ишлар бажариб ўтказгани маъқулдир. Ислом ўгитларига кўра, Муҳаррам ойи рўза тутиш учун Рамазондан кейинги энг яхши ой ҳисобланади. Ушбу ой кириши билан мусулмонларга жанг қилиш, қон тўкиш, бирор кишига озор бериш мумкин эмас.. Мусулмонлар, одатда янги йилни алоҳида тараддуд билан кутиб олишмайди, лекин янги ойнинг ўнинчи кунига тўғри келадиган Ашуро байрамини кўтаринки руҳ билан қарши олишади. Ашуро байрами – бу барча пайғамбарларни эсга олиш ҳамда Аллоҳ энг кўп ажойиботлар, жумладан Ер-у замин ҳамда осмону фалакни яратган кун ҳисобланади. Ҳижрий тақвим Грегориан тақвимига қараганда 11-12 кун калтароқ, шунинг учун мусулмон янги йили ҳар йил ҳар хил кунларга тўғри келади. Масалан 2008-2010 йилларда янги йил декабрь ойига тўғри келган эди.\nҳижрий йил Муҳаррам ойи


Бош саҳифа Ўзбек шеъриятиЎзбек замонавий шеъриятиҲамза Ҳакимзода Ниёзий (1889-1929)\nҲамза Ҳакимзода Ниёзий (1889.6.3, Қўқон — 1929.18.8, Фарғона вилояти Шоҳимардон қишлоғи) — шоир, ёзувчи, педагог, театр арбоби. Ўзбекистон халқ ёзувчиси (1926). Солкашон маҳалласидаги эски мактаб ва мадрасада (1896—1906), кейин қисқа муддат Наманган мадрасасида (1908) таҳсил кўрган. 1909 йилда Когонда матбаада ишлаган. Сўнгра Тошкентга келиб, усули жадид мактабларининг ўқув дастури билан танишган ва шундай мактабларни дастлаб Қашқардарвоза маҳалласида (1910), кейин Қўқон шаҳрининг Ҳожибек гузарида (1911) ва Марғилонда (1914) очган. Ҳамза кейинги ҳаёти ва фаолияти давомида қисқа муддат Қўқондаги рус-тузем мактабида ўқитувчи, «Шўрои ислом» ташкилотининг озуқа шўъбасида мирза, «Кенгаш» ва «Ҳуррият» журналларида муҳаррир (1917), Фарғона вилояти маданий-маориф бўлимида ходим (1918), Туркистон фронти сиёсий бошқармаси ихтиёридаги Ўлка мусулмон сиёсий труппасида режиссёр (1919), «Дор уш-шафақа» мактабида мудир (1920), Бухоро вилояти маориф ва ҳарбий тарғибот-ташвиқот шўъбаси қошидаги театр труппасида раҳбар (1921), Хоразм вилоятидаги касаба союзларининг маданий-маърифий муассасаларида мудир (1921—24), Фарғона маориф қўмитаси қарамоғидаги онг-билим шўъбасида мудир ўринбосари (1924) сингари турли лавозимларда хизмат қилган. 1926 йилдан эркин ижод билан шуғулланган. Аммо раҳбар идораларнинг топшириғи билан 1928 йил августдан Шоҳимардонда тарғибот-ташвиқот ишлари олиб борган ва сўнгги сафари чоғида ҳалок бўлган.\nҲамзанинг адабий ижоди 1905—06 йилларда бошланган. Ҳамза 1908 йил қўшни ўлкаларда нашр этилган илғор газеталар ва улардаги тараққийпарварлик ғоялари билан танишган. Маърифатли кишилар таъсирида «миллий шеърлар» ёза бошлаган. Ҳамза шу йили «эски подшолар турмушидан» олинган «Ҳақиқат кимда?» деган «роман» ҳам ёзган (бу асар ўша вақтдаёқ йўқолган). Ҳамза 1905 йилдан мумтоз шоирларга эргашган ҳолда ғазаллар ёза бошлаган. 1914 йилда тартиб берилган қўлёзма девонига шоирнинг 1905—14 йилларда «Ниҳоний» тахаллуси билан ёзган 214 та шеъри киритилган.\n1908—10 йилларда Ҳамза адабий ва ижтимоий фаолиятини жадидчилик ҳаракати билан узвий боғлаган. Ҳамза янги усулдаги мактаблар очиш ва бу мактаблар учун янги типдаги ўқув қўлланмалари яратиш йўли билан халқни маърифатлаштириш мақсадида Қўқон ва Марғилонда очган мактаб ўқувчилари учун «Енгил адабиёт», «Ўқиш китоби» (1914) ва «Қироат китоби» (1915) ўқув қўлланмаларини тайёрлаган.\nҲамза катта ёшдаги кишилар учун «Миллий ашулалар учун миллий шеърлар мажмуаси» умумий номи остида «гул» тўпламларини эълон қилган (1915—19). Ҳамза мазкур мажмуалари (8 бўлимдан иборат) билан ўзбек шеъриятига янги мазмун ва янги ғоялар олиб кирган ва, айниқса, жадид адабиёти тараққиётига катта ҳисса қўшган.\nҲамза ижодининг мазкур 2-даврида наср ва драматургия соҳасида ҳам жиддий изланишлар олиб борган. Унинг «Янги саодат» (1914, нашри — 1915) асари айрим олимлар томонидан ўзбек адабиётидаги роман жанрининг илк намунаси сифатида талқин қилиниб келинган. Лекин бу асар аслида маърифатпарварлик ғоялари билан суғорилган қисса бўлиб, унда камбағал йигит (Олимжон)нинг илм туфайли оилавий бахт-саодатга эришганлиги маҳорат билан тасвир этилган.\nҲамза 1914-16 йилларда «Ўч» (1914), «Заҳарли ҳаёт ёхуд Ишқ қурбонлари» (1915), «Илм ҳидояти», «Мулла Нормуҳаммад домланинг куфр хатоси», «Очлик қурбонлари» (1916), «Мухторият ёки автономия» (1917) сингари кичик саҳна асарларини ёзган.\nҲамза совет мафкураси ҳукмронлик қилган даврда «ўзбек совет адабиёти»нинг, театрининг асосчиси сифатида кўкка кўтарилган. Ҳамза номи билан боғланиб келинган Ўлка сайёр драма труппаси аслида Скобил (Фарғона) сайёр труппаси деб аталиб, унга Ғафур Мусахонов раҳбар бўлган. Ҳамза шу труппада драматург, режиссёр ва суфлёр бўлиб хизмат қилган. Шу вақтда у «Ким тўғри?», «Туҳматчилар жазоси», «Бой ила хизматчи», «Ишчилар ҳаётидан» (1918), «Лошмон фожиаси» (1916—18, 3 бўлимли), «Фарғона фожиаси» (1918—20, 4 бўлимли), «Қизил қон ичида ёш гўдаклар», «Маҳбус тўранинг ҳоли» (1919) сингари пьесаларни ёзган (бу асарларнинг аксари бизгача етиб келмаган). Агар Ҳамза «Заҳарли ҳаёт» драмасида шу даврдаги томошабин дидини инобатга олиб, ҳатто фожиали ҳолатлар тасвирида ҳам мелодрама ва сентиментализмдан кенг фойдаланган бўлса, «Туҳматчилар жазоси», айниқса, «Бой ила хизматчи» сингари пьесаларида реализм томон яқинлашган. Аммо Ҳамза кўп ўтмай, тарғибот ва ташвиқот йўналишидаги «Пастки шўролар сайлови муносабати ила ёзилғон Чўпчарлар», «Пастки шўролар тузмасида сайловға киролмаган бир эшон ўпкасига жавобан», «Бурунги сайловлар» (1926) сингари пьеса ва инсценировкаларни ёзишга катта эътибор берган. Ҳатто Совет давлатининг жаҳон инқилоби тўғрисидаги сохта ғоясига ишониб, «Жаҳон сармоясининг энг охирги кунлари» (1927) пьесасини ёзган. Ҳамза шу даврда жадидчилик ғоялари ва жадид адабиёти мезонларидан узоқлашгани сайин аввал эришган бадиият марраларини ҳам бой бера бошлаган. Бироқ 1926 йили Ҳамза ўзбек драматургиясида муайян из қолдирган 2 асар: «Майсаранинг иши» комедияси ва «Паранжи сирларидан бир лавҳа ёки Яллачилар иши» драмасини яратган.\nСинфийлик ва партиявийлик адабий асарнинг қимматини белгиловчи асосий мезон ҳисобланган даврларда Ҳамзанинг «Бой ила хизматчи» пьесаси бутунлай қайта ёзиб чиқилган. Социалистик реализм методи талаблари асосида «қайта тикланган» бу асар узоқ йиллар давомида Ҳамза драматургиясининг юксак намунаси сифатида тақдим этилиб келинган.\nҲамза ҳақида достон (Ойбек асари, 1948), роман (К.Яшин асари, 1989), театр спектакли (К.Яшин ва А. Умарий асари, 1941), кинофильм (сценарий муаллифлари К.Яшин ва С.Муҳамедов, режиссёр З.Собитов, 1960), 16 серияли бадиий фильм (сценарий муаллифлари К.Яшин, Б.Привалов ва Ш.Аббосов, режиссёр Ш.Аббосов, 1975—84) ва ҳужжатли фильм (сценарий муаллифи Л.Қаюмов, режиссёр Н.Отауллаева, 1960) лар яратилган. Тошкент ва Қўқон шаҳарлари ҳамда Фарғона водийсидаги театр, мактаб, кўча ва ширкат хўжаликларига, Тошкент шаҳридаги метро станциясига шоир номи берилган.\nБИР КЕЛУБ КЕТСУН\nСабо арзимни еткур, моҳитобон бир келуб кетсун,\nТамоми ҳусн элининг шоҳи-султон, бир келуб кетсун.\nТутарга бир дами суҳбат асиру нотовон бирлан,\nДариғ тутмай нигорим бўлса имкон, бир келуб кетсун.\nНеча кундан бери кўрсатмайин васлин соғинтурди,\nТараҳҳум айласун ул шўхи жонон, бир келуб кетсун…\nҚафас ичра всирам андалибдек доғи ҳажридан,\nАгар бир марҳамат қилса гулистон, бир келуб кетсун.\nВа ё қилмоқ эса қурбон бу зулму кори боридан,\nОлиб қўлига ханжар марди майдон, бир келуб кетсун.\nФироқи фирқатидан етди бошим бистари ғамга,\nКўрарга ул ҳакими кобилистон бир келуб кетсун.\nКетуб тандан мадорим, гул юзим чун заъфарон ўлди,\nДилимни қуввати, дардимга дармон, бир келуб кетсун.\nАгарчи мандан ўтган бўлса ҳар саҳву хато дилдор,\nКечурсин, товба қилдим, юз пушаймон бир келуб кетсун.\nНиҳонийга неча аҳду вафолар боғлаган эрди,\nДегил кўп қилмасун аҳдини ёлғон бир келуб кетсун.\nҚай куни кўрдимки ман дийдор, ўргулсин қулинг,\nУл замон ўлдум асир афгор ўргулсун қулинг.\nОҳ уриб кетдим ўзимдан қолмади сабру қарор,\nАшки селобим эрур анҳор, ўргулсун қулинг.\nМунча ҳам золим экансан, қайрилуб бир боқмадинг,\nТермулиб қолдим йўлингда зор, ўргулсун қулинг.\nМен ўзимча бўлмадим, жоно гирифторинг сани,\nБор экан хилқатда бу асрор, ўлгулсун қулинг.\nРаҳм қил, инсоф қил, андак худодан шарм қил,\nБерма кўп бечорага озор, ўргулсун қулинг,\nБарчага бу ишқ савдоси баробар муғбача,\nҚилмагил бечоралардан ор, ўргулсун қулинг…\nНайласун ёзмай Ниҳон дардинг, ўзинг бир кўрмаса,\nЛйласа арзи дилии изҳор, ўргулсун қулинг.\nБу фалак чархини ости бир қизиқ бозор экан,\nҲар касинг сармояи ғам қўлида тайёр экан.\nЛек арзондир машаққат, роҳатин нақди баланд,\nШунчалик айби ҳукмдори ажал маккор экан.\nБегимиз ўлсин тавозеъ пеша бўлса кофидир,\nҲар эшик очиқ анга давлат эли дилдор экан,\nЧашми хўп, боши нигун ҳар бир ҳақиқат ошиқи,\nКўҳна пўш ўлса аёқ остида хасдан хор экан.\nЖисми сидқим ҳавзи ҳақлик ичра ботмоз билмадим,\nЖоми ҳавзу сувдаму қайсида бир сир бор экан.\nТушса ҳар шайга муҳаббат гарчи ўлсун нописанд,\nТолибини наздида гавҳарча қадри бор экан.\nДарди сирринг лоақал қилма вужудингга аён,\nЎз вужудингдан чиқон душман иши душвор экан.\nҲар хирад аҳлини сўзи бир муаммо гўйё,\nДониш аҳлин пандини рад айламоқ бекор экан…\nҲеч ким мендек илоҳи, ёридан айрилмасун,\nМуниси ғамхор ўшал дилдоридан айрилмасун.\nОрзусига етолмай, топмасин умри хазон,\nМисли булбул вақт ўтуб, гулзоридан айрилмасун.\nМеҳр қўйганда кимарса бўлмасун ҳеч бенасиб,\nТовуси боғи чаман рафторидан айрилмасун.\nЧуғз янглиғ хонавайрон ўлмасун мандек киши,\nЧок ўлуб бағри садафдек боридан айрилмасун.\nТири сайёди ажалдан сийнаси мажруҳ ўлуб,\nОҳуйи мушки Хўтан тоторидан айрилмасун.\nАйрилуб тан роҳати кўз уйқусида ҳам яна,\nДилбари жони ширин гуфторидан айрилмасун.\nДод дерман термулуб, кўкка боқуб, йўқдур илож,\nДушманинг ҳам бир гули рухсоридан айрилмасун.\nБорму бир марди худо сийнамга урса ханжари,\nТо Ниҳон ул раҳмати асроридан айрилмасун.\nАрзимни айтай боди сабога,\nЕткур саломим гулгун қабога.\nКўрдум юзингни кетдим ўзимдин,\nТушдим ўшал дам доми қазога.\nОҳим эшутуб тоқат тутолмай,\nТушти малаклар рақси самога.\nҲажрида йиғлаб бағрим эзилди,\nБоқмайди бир йўл ман бенавога.\nАввалда ўтди шумлуқ ўзимдин,\nДедим асиринг қолдим балога.\nБир кўигли қаттиқ золим экансан,\nПарвоси йўқдур оҳу навога.\nУшшоқ элини қонини тўкмоқ,\nОдат бўлубдур ул бевафога.\nКиргай рақибни сўзига доим,\nСолгай жафолар ман мубталога.\nБечораларга қилмас тараҳҳум,\nБазми муяссар ноошинога.\nБилмам на қилса, кечса бу жондан,\nЕтса бўлурму қоши қарога.\nҚилдинг Ниҳоний кўп аҳду паймон,\nҲар ким ёмондур солдик худога.\nЭй дилбаро, ишқинг била девона бўлдум соғинуб,\nБулбул каби тун кечалар гирёна бўлдум соғинуб.\nБир неча кунлардан бери кўрмай висолинг, эй пари,\nТурлик бало минг ғам била ҳамхона бўлдум соғинуб.\nҲеч ким манингдек куймаган ҳажринг ўтига, эй санам,\nТанҳо туташдим ман ўзим сўзона бўлдум соғинуб.\nТушди сани деб бошима жабру ситам, ҳадсиз азоб,\nАқлу ҳушимдан оқибат бегона бўлдум соғинуб.\nКелгай эдинг, эй маҳлиқо ҳар дамда аҳволим сўраб,\nБир неча кундур келмадинг, ҳайрона бўлдум соғинуб.\nКим деса жононинг келур бу ҳафтанинг охирлари,\nАтрофидан минг айлануб, парвона бўлдум соғинуб.\nТашлаб ғариб девонани мунча узоғ этдинг сафар,\nТо келғуча қоплар ютуб, бирёна бўлдум соғинуб.\nИзлаб сани ҳар кўчада сандан хабар берса кими,\nЭл ичра кўп шарманда ҳам афсона бўлдум соғинуб.\nМинг шукрким келдинг бу кун сиҳҳат саломат, шодмен,\nАйлай Ниҳоний жон фидо, қурбона бўлдум соғинуб.\nЭй кўнгил истар эсанг зулмат қулубингга чироғ,\nАҳли дониш суҳбатидан бўлмагил ҳаргиз йироғ.\nҚуввати бозу била беҳуда урма наъралар,\nМарди майдон гар эсанг нафсингни ўлдур беяроғ.\nАсли тоат шул: ўзингдан ўзгапи хушнуд қил,\nМуттақимаи деб кишилар багрига солма тароғ.\nМатлабииг раҳмат эсл хулқу адабда қоин ул,\nТо ики дунёда топгил давлати фазлу фароғ.\nЙўқ жаҳонда ҳеч кас озор аламдан чекмаган,\nБу Ниҳон, ёраб, петар маҳшарда бўлганда сўроғ,\nЭрур илму адаб, фазлу ҳунар осори мактабдан,\nЕтар ҳар рутбаи олий эса такрор мактабдан.\nҲама гулшан уза ёмғур ёғуб чун сабзазор этса,\nТараққий гулшани обод ўлур анҳори мактабдан.\nҲама иззу, шарофат ҳам саодат конидур мактаб,\nЕтар ики жаҳонда матлабинг зинҳор мактабдан.\nҚаю миллатда мактаб ўлмаса бешак хароб ўлгай,\nҲама миллатда шул-чун гуфтугў бисёр мактабдан.\nҲама илму маориф ганжини деворидир мактаб,\nҲама ҳикмат чиқар бу маҳзани асрори мактабдан.\nЧиқиб турмакда ҳар кун юз туман асбоб-ашёлар,\nТамоман асли бешак меваи ашжор мактабдан.\nҚўшар иисоп қаторига қилуб инсонларни инсон;\nЎқуб илму адаб бўлгай керак ҳушёр мактабдан.\nТОШБАҚА ВА ЧИЁН\nТошбақа бирла бўлиб ўртоқ чиён,\nАҳд этишиб дўст бўлишиб жонажон.\nБир куни қилмоқчи бўлишди сафар,\nБоғлашубон чиқди икови камар.\nЙўлда чиён тошбақага лоф уруб,\nДедики: «Боқсам агар ўйлаб туриб,\nМанча санга суйгули йўқ меҳрибон,\nСен тану гўё анга мен мисли жон».\nБул арода йўл тушиб анҳорга,\nҚолди чиён ҳайрати душворга.\nТошбақа боқиб деди: «Эй ошно?\nНега кўринди юзингда жофа?»\nДеди чиён «Сузмоқа йўқ одатим,\nҚолмоқа ажраб яна йўқ тоқатим.\nТошбақа деди: «Ема ғам, мин мени,\nТо кўтариб сувдан ўтарман сени».\nТошбақани минди чиён ётқизиб,\nТошбақа кетди сув ичига сузиб.\nЙўлда чиён тошбақадек дўстига\nУрди бир-икки нишини пўстига…\nТошбақа билди, деди: «Феъли ёмон,\nНе ҳаракатлар қиласан бу замон?»\nДеди чиён: «Заҳар солув одатим,\nОдатими таркига йўқ тоқатим.\nГарчи турубсан менга хизмат этиб,\nМен соламан заҳрими фурсат топиб.\nТошбақа деди: «Бу на фосид хаёл\nҚайт бу ишингдан, бали, нишингни ол.\nДўст дебон, душманнинг қилма ишин!\nЎйла сенам, оқибатинг келмишин!\nДеди чиён: «Бўлмаса ўз хоҳишим,\nБошқа насиҳатга мени йўқ ишим.»\nТошбақа ҳам билдики, бўлмас боқиб,\nШўмғиди бир, кетди чиён ҳам оқиб.\nҲисса: кими ғайрни улфат этар.\nЎз-ўзича бошига кулфат етар.\nТил бурмағил ёлғонға ҳеч.\nБир масал бор: тўғри сўзлар\nПарча гўшт эрдик туғулган вақтимизда,\nОнамизнинг бағри ўлди тахтимизда.\nТутди эмчак ширин уйқудан сўчиб,\nКечалар совуқ бешикларни қучиб.\nИкки-уч йил бағри узра кўтариб,\nКатта қилди ўзи меҳнатда ҳориб.\nЖону дилда асради бизни суюб,\nДеди бизни, бошқа орзуни қўюб.\nОғриса бир жойимиз йиғлаб юриб,\nҲар эшикни кезди дору ахтариб.\nЯъни, йўқ бизга анодек меҳрибон,\nСинаги қалқон, бош узра соябон.\nБизга ҳам лозим ани шод айласак,\nБизга қилган хизматин ёд айласак.\nКелди айём муборак барча жон дилшоддир,\nВу саодат кунда йўқдир бизда эҳсон суннати,\nУмматидан Аҳмадинг руҳн букун ношоддир.\nАмри ҳақ аҳкоми шаръа ўзлари устоддир.\nБари бой хизматчисин зарбиндан доддир.\nОсмон, гўё, оёқ остида барафтоддир.\nОҳ,— бу фақирлик, асорат онлари сайёддир.\nДил шикаста, бағри хун кўзида ёши шаш қатор,\n1914 йил, 10 август.\nКўзимизга кўриниб турган ҳама асбоблар\nҲеч бири бўлмас эди, гар бўлмаса, зинҳор уқув.\nЕр ичида кўмилиб ётган ҳама олтин, кумуш\nЮзага чиқди бари боис анга ахбор, ўқув…\nГар дилингда ўйлаган орзуга етмоқ истасанг,\nҚиммат умринг қилмагил беҳудага бекор, ўқи!\nҚўй ўйин, сайру тамошони, ғанимат ёшлигинг.\nШум феъллардан ўзингии айлагил безор, ўқи!\nЭй ўғил, дунёда бўлмоқ истасанг олижаноб,\nЎқиғил мактаб келиб, зинҳор ўқи, минг бор ўқи!\nКим билурди одаму олам надир, ҳайвон нечик?\nБўлмаса эрди агар инсонда бу осори илм.\nҚайси бир мавжуда боқсанг билмоқа кайфиятин\nЛозим ўлгай топмақа аввал ўқиб ахбор илм…\nОламнинг хуршиди кундир, одамнинг хуршиди илм,\nОламнинг зулмоти тундир, одамнинг нодори илм.\nКўз очиб бедор бўл, даркор илм, даркор илм!\nУл ҳақиқат ойинига сайқал истарсан Ниҳон\nИлм иста, илм иста, истағил зинҳор илм!\nҲар кўнгилнинг орзуси шул эрур обиҳаёт\nҚадрини билган кишига, шубҳасиз, жондир китоб.\nҲар муроднинг бошидир, ҳар муддаонинг гавҳари,\nҲар маразларнинг шифоси яъни луқмондир китоб.\nКўзни нури, дил ҳузури, дилларинг дармонидир,\nҲар балодан асрағучи энг муҳим қиммат яроғ.\nТири ваҳшат, ханжари зиллатга қалқондир китоб.\nҲар киши ёшликда қилса озгина ғайрат агар,\nТез замонда ошно бўлмоғи осондир китоб.\n← Аввалги Аввалги Паҳлавон Содиқ (1973)\nКейинги → Кейинги: Ҳабибий (1890-1980)


"Вақф" фонди Самарқанд вилоят филиали томонидан муҳтож оилалар ҳолидан хабар олинди\n"Вақф" хайрия жамоат фондининг ҳудудий филиаллари томонидан доимий равишда муҳтож оилалар ҳолидан хабар олиш билан боғлиқ хайрия тадбирлари ўтказиб келинади. Шундай тадбирлар Фонднинг Самарқанд вилоят филиали томонидан ташкил этилди.\nУшбу хайрия тадбирлари давомида ногиронлиги бўлган, боқувчисини йўқотган, кўп болали, ёлғиз яшовчи ва кам таъминланган оилалар ҳолидан хабар олинди.\nВилоятнинг Нуробод тумани Оқсой МФЙда яшовчи бешта оилага, Самарқанд шаҳар Гўри Амир МФЙ, Хўжа Дониёр МФЙ ҳамда "Шохруҳ" кўчаларида яшовчи ўнга яқин ногиронлиги бўлган ҳамда кам таъминланган фуқароларга озиқ-овқат маҳсулотлари тақдим этилди.\nСамарқанд шаҳрида жойлашган "Мурод Авлиё" масжид-зиёратгоҳи маъмурияти томонидан ҳомийлар жалб қилинган ҳолда шаҳардаги "Боғбонлар" маҳалласида яшовчи саратон касаллиги билан оғриган, беш нафар фарзандини боқишда қийналган оилага 500 минг сўм маблағ ҳамда озиқ-овқат маҳсулотлари эҳсон қилинди.\nАллоҳ таоло муҳтожларга эҳсонларни улашишда кўмак кўрсатган ҳомийларнинг савобли ишларига улкан ажрлар берсин!


1 октябрда Ўзбекистонда қандай об-ҳаво кутиляпти? — Sof.uz\nЖАҲОН 245,020,399 222,099,752 4,974,309\n1 октябрда Ўзбекистонда қандай об-ҳаво кутиляпти?\n1.10 08:52 226 Ўзбекистон\nЎзгидромет бугун, 1 октябрь куни мамлакатимизда қандай об-ҳаво кутилаётгани ҳақида маълумот берди.\nҚорақалпоғистон Республикасида ҳаво ўзгариб туради, баъзи жойларда бироз ёмғир ёғиши мумкин. Ғарбий шамол йўналишини ўзгартириб, шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3-8° илиқ, кундузи 10-15° илиқ; Устюртда кечаси 0-5° совуқ, кундузи 7-12° илиқ бўлади.\nХоразм вилоятида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3-8° илиқ, кундузи 12-17° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 10-15° илиқ, кундузи 17-22° илиқ, Навоий вилоятининг шимолда кечаси3-8° илиқ, кундузи 10-15° илиқ бўлади.\nТошкeнт, Жиззах Сирдарё вилоятларида ҳаво ўзгариб туради, баъзи жойларда ёмғир ёғиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 10-15° илиқ, кундузи 17-22° илиқ бўлади.\nСамарқанд вилоятида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15° илиқ, кундузи 17-22° илиқ бўлади.\nҚашқадарё, Сурхондарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 12-17° илиқ, кундузи 23-28° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 10-15° илиқ, кундузи 20-25° илиқ бўлади.\nТошкeнт шаҳрида ҳаво ўзгариб туради, кечаси ва эрталаб бироз ёмғир ёғиши мумкин. Шамол ғарбдан 5-10 м/с тезликда эсади. Ҳарорат кечаси 12-14° илиқ, кундузи 20-22° илиқ бўлади.\nРeспубликанинг тоғли ҳудудларида ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 8-13° илиқ, кундузи 12-17° илиқ бўлади.\nКеча, 22:10 994\n25.10 12:33 964\n25.10 17:07 564\n24.10 10:46 551\nБугун, 08:26 492\nБугун, 16:13 77 Ўзбекистон\nБугун, 16:08 18 Ўзбекистон\nБугун, 16:04 216 Ўзбекистон


РИШОДНИНГ ЧЕМПИОНЛИК ОРЗУСИ | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ!\nРИШОДНИНГ ЧЕМПИОНЛИК ОРЗУСИ\n“Мамлакатимиз Президенти Ислом Каримов спортни ривожлантиришга катта эътибор бераяпти. Мен ва юртдошларим қўлга киритаётган ғалабалар замирида мана шу ғамхўрлик ётади. Ўзбекистон ёшларининг бир вакили сифатида нуфузли халқаро мусобақаларда иштирок этиш ва Ватаним шаънини ҳимоя қилиш мен учун шарафдир”.\nДзюдо бўйича Пекин ва Лондон Олимпиадалари бронза медали совриндори Ришод Собиров Франциянинг “L’esprit du judo” журнали мухбирига берган интервьюсидан.\nСпортда тасодифан ғалаба қозониш жуда мушкул. Тоғнинг чўққисига йўл кичик қадамдан бошлангани каби спортдаги чемпионлик ғолиблик нашидасини қалбдан ўтказган ондан куртак ёзади. Ҳеч ким шамол йўналишини ўзгартира олмайди. Бу аниқ фалсафа. Аммо ҳар қандай инсон мақсадига эришиш йўлида елканларни кўтариш имконига эга. Ўн бир ёшидан дзюдо билан шуғулланишга енг шимариб киришган бухоролик Ришод Собиров ҳам спорт уммонида сузаётган “дзюдо” номли кеманинг “елканларини” баланд кўтарди.\nКураш Ришоднинг қонида бор. Полвон авлодининг вакили у. Болалигидан кураш тушишнинг ҳадисини олган у. Шунинг ўзи профессионал спортни танлашига етарли бўлди. Унинг болалиги спорт машқлари билан ўтди. Тинимсиз машқларнинг натижаси тез орада бўй кўрсатди. 2005 йилда Хитойнинг Тайпей шаҳрида ёшлар ўртасида Осиё биринчилигида биринчи ўринни қўлга киритди. Бу шунчаки ғалаба эмасди. Бу дзюдо ватани – Япония шарафини ҳимоя қилаётган спортчиларнинг курагини ерга текказиш орқали амалга ошганди. Ўзбекистон – спорт мамлакати эканининг навбатдаги исботи эди бу. Ўшанда шоҳсупада туриб Ватан байроғи олдида янги-янги ғалабалар ҳақида ўйлади. Оғирроқ тош босадиган навбатдаги ғалабани кўнглидан ўтказди.\nЭзгу ниятлар, эзгу орзулар, эзгу мақсадлар ҳар доим ижобат бўлган. Шу тариқа полвонимизнинг ғалабалари бир-бирига уланиб кетди. 2008 йилда Хитойнинг Пекин шаҳрида ўтказилган Олимпиада ўйинларида 3-ўринни, Япониянинг Токио шаҳрида жамоалар ўртасида Жаҳон Чемпионатида 2-ўринни, 2009 йили Германиянинг Гамбург шаҳрида Халқаро турнирда 1-ўринни эгаллади. Икки минг ўнинчи йил дунё дзюдо олами олтмиш килограмм вазн тоифасида янги юлдуз пайдо бўлганини эътироф этди. Ўша йили Собиров ўзи иштирок этган қарийб барча турнирда муваффақият қозонди. Жанубий Кореянинг Сувон, Туниснинг Гаммарт, Россиянинг Москва шаҳарларида ташкиллаштирилган Халқаро турнирларни 1-ўринда, Франциянинг Париж ҳамда Бразилиянинг Рио-де-Жанейро шаҳарларида бўлиб ўтган Халқаро турнирни 2-ўринда якунлади. Халқаро мусобақаларда тобланган курашчи сентябрь ойида Жаҳон чемпиони, ноябр ойида Осиё ўйинлари ғолибига айланди.\n“Ҳар бир спортчи ўз олдига катта мақсад қўйиши шарт. Олимпия, Жаҳон чемпиони бўламан деб. Кейин шу мақсад сари интилиб меҳнат қилиши керак. Ҳар бир ғалабанинг сири – қатъий тартиб-интизом ва машғулотларда тер тўкиб ишлашдан иборат. Меҳнат, машаққат, сабр, ҳаракат – ҳамма спорт турида ютуқларнинг гарови ҳисобланади”, – дейди курашчи. Эътиборлиси, бу Ришод Собировнинг “чемпионлик формуласи”.\nМашғулотларни тўхтатмаган спортчи 2011 йили ҳам ўз вазнида етакчиликни сақлаб қолди. У икки Халқаро турнирда юқори поғонага чиқиб, Жаҳон Чемпионатида кетма-кет иккинчи маротаба зафар қучди! Икки карра Жаҳон чемпиони, деган номга сазовор бўлди.\n“Ватанимиз шарафини ҳимоя қилиш, давлатимиз байроғини доимо баланд тутиш бизнинг муқаддас бурчимиздир. Бу туйғу бизга ғайрат-шижоат бағишлайди, янги-янги ғалабалар сари руҳлантиради”, – деганди спортчи. Курашчининг гапида жон бор. У Ватан туйғусидан руҳланиб, Франциянинг Париж шаҳрида ўтказилган Халқаро турнирда яна биринчи ўринни эгаллади. Бироқ 2012 йилги Ёзги Олимпия ўйинларида бронза медаль билан чекланди. Ўша мавсумда Халқаро дзюдо федерацияси ўзбек полвонини “2012 йилнинг энг яхши дзюдочиси”, деб тан олди.\nХалқаро дзюдо федерацияси томонидан эълон қилинган сўнгги Олимпия рейтингида Ришод Собиров 66 килограммгача вазн тоифасида 8-ўринни эгаллаб турибди. Бу Ришоднинг натижалари пасайганидан далолат бермайди, асло. Аксинча тўрт йилликнинг нуфузли спорт тадбири арафасида ортиқча босимдан халос этади. Ўз навбатида энг асосий мақсади – Олимпиада чемпионлиги йўлида бу қўл келиши шубҳасиз. Ҳозирда дзюдочи барча рақибларини ўрганиш билан бир қаторда ўзининг камчиликларини бартараф этиш устида бош қотиряпти. Ягона мақсад – чемпионлик. Ришоднинг ўзи бу ҳақда шундай дейди: “Лондондан қайтганимизда муҳтарам Юртбошимизга “Риодан, албатта, Сизга Олимпиаданинг олтин медалини олиб келаман”, деб ваъда берганман. Насиб қилса, шу ваъдамнинг устидан чиқаман”.\nЯхши ният, албатта, ушалади. Олға, Ришод!\n1 Фикр "РИШОДНИНГ ЧЕМПИОНЛИК ОРЗУСИ"\nМАХКАМЖОН | 21.05.2016 в 09:54 | Ответить\nОЛГА РИШОД! ОМАДИНГНИ БЕРСИН.МУСОБАКАЛАРДА КУРИНМАЕТГАНИНГНИ ТУШУНДИМ.ДЕМАК ХАММА КУЧ ОЛИМПИАДАГА.


“Биз фақат Ватан деб яшадик...” | Ўзбекистон Халқ демократик партияси\n2020-05-11 15:05:25 140\nУруш кўрган, жангоҳларида жон олиб, жон берган кексалар гурунгига қулоқ тутганмисиз? Уларнинг ҳар сўзидан ҳикмат топасиз, ҳар каломидан ибрат оласиз. Зеро, тирик тарихга айланган бу инсонлар осойишталик қадридан, очарчилик, қаҳатчилик йилларида азият чеккан бувиларимиз эса тўқлик, тўкинлик қадридан сўз очишади. Айни кунда орамизда Иккинчи жаҳон урушида иштирок этган, машаққатли даврда яшаган авлоддан саноқли инсонларгина умргузаронлик қилмоқда. Уларнинг дилидан, тилидан шукроналик тушмайди.\nУбайдхон Зубайдов Бухоро шаҳридаги Собир Раҳимов МФЙда истиқомат қилади. 1917 йил 15 январда туғилган. 1941 йил август ойида ҳарбий хизматга чақирилган. Оддий ўқчи бўлиб жангда қатнашган. Ленинградни ҳимоя қилган ва жангда яраланган, тўлиқ даволанмасдан пулемётчи бўлиб жангга қайтиб кетади. Жангда кўрсатган қаҳрамонликлари учун "Жасорат" медали билан мукофотланади.\nҲарбий қисмлари билан Украина фронти сафида Харьков шаҳрини озод қилиш жангларида қатнашади. Чехословакия ва Польшани озод қилиб, Берлин остонасигача боради. 1945 йил январ ойида жангда каттик яраланиб , госпиталда даволаниб уйига қайтади.\n– Урушнинг номи ўчсин, биз кўрдик бу кунларни, болаларимиз, невараларимиз кўрмасин. — дейди отахон биз билан суҳбатда.— Аслида у кунларни эслашнинг ўзи оғир. Эсласанг, дилинг пора бўлади, этинг жимирлайди. Лекин даҳшатли уруш жанггоҳларини унутиб бўлармиди...\nУруш! Хотираларни эслаш оғир. Йиллар ўтсада, бу совуқ сўз қалби жудолик, йўқотиш ва ғамдан зада уруш кўрганларни изтироб исканжасига солади. Бу қалблардаги жароҳат изларида, кекса авлод пешонасидаги ажинларда Ватандан узоқда, жисми ўзга тупроқларда қолиб кетган минглаб сафдошларининг очиқ кетган кўзларидаги мунг қиёфаси бор.\n– Хайриятки, бугунги фаровон кунларни кўриш насиб қилди, бир армоним камайди. Набираларимга бугунги тинч осойишта ҳаётимизнинг қадрига етиш кераклигини эслатиб чарчамайман. Минг карра шукур, қаерга бормайлик ҳар қадамда эҳтиром, ҳурматдан баҳрамандмиз. Туриш-турмушимиз, оиламизнинг аҳволи, саломатлигимиз ҳамиша эътиборда. Ҳомий ташкилотлар, сиз каби саховатпеша инсонларнинг йўқловларидан бошим осмонга етиб, гўё умримга умр, кучимга куч қўшилаётгандек.\nНорбой ота Қаршиев 1926 йил 10 февралда туғилган. 1944 йил Бухородан ҳарбий хизматга чақирилиб, тайёргарликдан сўнг, 1945 йил апрель ойидан жангларда иштирок этган. Ғалабадан сўнг 1945-1950-йилларда Берлин горнизонида харбий хизматни давом эттирган.\n— Бу дунёда Ватан деб яшанг, тинчликнинг қадрига етинг, болаларим! Биз Ватанни севдик, Ватан деб жондан кечдик, Ватан эса муносиб мукофотлади, саодатмандлик бахтига етдик, шукр! Бундай бахтиёрлик ҳар бир инсон учун бардавом бўлсин! Шундай одамлар бор, узоқдан кўриб қолса салом бериб ҳол сўрайди. Кўнглимиз тоғдек кўтарилади. Биз кексалар ҳамиша ҳар дуога қўл очганимизда тинчлигимизга шукрона айтамиз, – дейди отахон биз билан суҳбатда.\nБундай шукроналик каломи шу кунларда ҳар бир кекса авлод қалбида жўш ураётир. Сўзи ҳикмат, ҳаёти ибрат нуронийларимиз кечмишлари ўсиб келаётган ёшлар учун энг олий қадриятдир.\nХалқ депутатлари Бухоро вилоят Кенгаши депутати, ЎзХДП гуруҳи аъзоси.


Ўткир Юсупов: "Асосий мақсад "Навбаҳор"ни Осиё Чемпионлар лигасига олиб чиқиш"\n11 май, 2019, 09:27 1746\nЎткир Юсупов "Навбаҳор"нинг асосий дарвозабонига айланиб бормоқда\n“Навбаҳор” жамоасининг бу йилги мақсади анча жиддийлигини ҳамма яхши билса керак. Таркиб ҳам шунга яраша имкон даражасида кучайтирилди. Мавсум бошида эса жамоага бир қатор янги ўйинчилар таклиф қилинди. Уларнинг орасида эса иқтидорли дарвозабон Ўткир Юсупов ҳам бор. У ўтган йилги мавсум якунларига кўра чемпионатимиздаги энг яхши дарвозабонлардан бири бўлди. Натижада Ўзбекистон миллий терма жамоаси аъзосига ҳам айланди. “Навбаҳор” эса ушбу ўйинчига жиддий қизиқиш билдирди ва натижада уни ўз сафига қўшиб олди. Айни пайтда Юсуповнинг Намангандаги фаолияти чакки эмас. Унинг жамоаси ҳозирча 3-ўринда боряпти. Ниҳоят, “Навбаҳор” ўз майдонида ўйнашни ҳам бошлади. 7-турда Наманганда “Сўғдиёна”га қарши бу мавсумдаги очилиш ўйини бўлиб ўтди ва унда мезбонлар ишончли ғалабани қўлга киритишди. Ўткир Юсупов билан суҳбатимиз эса аввало ушбу ўйин билан бошланди.\n“Назаримда, жиззахликлар ўйиндан олдиноқ ютқазиб бўлишганди”\n- Наманганда футболни жуда яхши кўришади. Ҳар бир учрашувда стадион мухлислар билан мана шундай тўлиб кетади. Бундай пайтда таассуротлар ҳам бошқача бўлади. Мухлисларнинг тинимсиз қўллаб-қувватлаши натижасида чарчаганингиз ҳам билинмай кетади, - дейди дарвозабон.\n- “Сўғдиёна”га қарши учрашувда “Навбаҳор” биринчи бўлимнинг ўзидаёқ учта гол уриб ўйин тақдирини деярли ҳал қилиб қўйди. Бунинг асосий сабаби қаттиқ тайёргарликми ёки стадиондаги мухлисларнинг далдасими?\n- “Динамо” билан учрашувда биз очко йўқотгандик. Аммо Самарқандда ютишимиз ҳам, ютқазишимиз ҳам мумкин эди. Шунинг учун бу сафар ишқибозларимиз кўз ўнгида ишончли ғалабани қўлга киритишимиз керак эди. Биз майдонга Наманган халқини хурсанд қилиш учун чиққандик. Чунки бу ўйин “Навбаҳор” стадионида ушбу мавсумдаги очилиш ўйини эди. Менимча, жиззахлик футболчилар ҳам стадиондаги мухлисларни ва муҳитни кўриб ўйиндан олдиноқ ютқазиб бўлишганди деб ўйлайман.\n- “Насаф” орқали катта футболга қадам қўйган бўлсангизда, кейинчалик фаолиятингизни асосан водийда давом эттириб, янада танилдингиз. “Нефтчи”, “Қўқон-1912” ва мана энди “Навбаҳор”дасиз...\n- Водийда футболни жуда севишади. Ҳар бир ўйнаган жамоамда ўзига яраша илиқ таассуротлар қолган. Албатта, ушбу клубларда яхши ва ёмон кунларимни ўтказдим. Лекин умумий маънода айтганда, водийда тўп суриш жуда ёқимли.\n- Кўпчилик эса сизни “Қўқон-1912”даги фаолиятингиз давомида анча ўсди деган фикрларни айтишади. Бунга қандай қарайсиз?\n- 2017 йили “Нефтчи” билан кўнгилдагидек мавсумни ўтказа олмагандик. Ўшанда мураббийларнинг алмашинуви ҳам таъсир кўрсатганди. 2018 йилги чемпионатни эса Қўқонда ўтказдим. У ерга Нўъмон Ҳасановнинг таклифига кўра борганман. Нўъмон ака менга катта ишонч билдирди ва ҳамма ўйинларда иштирок этдим. Қўқонда кўплаб мухлислар орттирдим деб ўйлайман. Шунингдек, у ерда ўйнаб миллий терма жамоа аъзосига айландим. Сиз айтганингиздек, “Қўқон-1912”даги фаолиятимда ўсиш бўлди.\n“Намангандан жиддий таклиф бўлгани учун ортиқ кутиб тура олмасдим”\n- Футболчининг ўсишида асосий омил нима деб ўйлайсиз? Мураббийнинг ишончими ёки бошқа нарсами?\n- Ўйиндан-ўйинга майдонга тушиб ўйнаверсангиз сизнинг амалиётингиз ҳам ошиб бораверади. Бу орқали футболчининг ўзига бўлган ишончи ҳам ортади. Ҳаммаси ўйиндан-ўйинга қўшилиб бораётган малакада деб ҳисоблайман.\n- Лекин “Қўқон-1912”ни тарк этганингиздан кейин бош мураббий Нўъмон Ҳасанов сизнинг жамоадан кетиб қолганингиздан хафа бўлганини яшириб ўтирмаганди. Бу борада ўзингиз нима деган бўлардингиз?\n- Ҳа, бундан хабарим бор. Биласиз, мен Ўзбекистон миллий терма жамоаси билан Осиё Кубоги мусобақасига кетгандим. Ўша пайтларда эса “Қўқон-1912” клубида анча ўзгаришлар бўлганди. Биласизми, чемпионат тугаб, таътилга чиқиб кетаётган пайтимизда ҳам раҳбарият ҳеч бир футболчи билан янги шартнома масаласи бўйича гаплашмаганди. Тўғриси, бу жараён бир мунча чўзилиб ҳам кетди. Янги мавсум бошланишига оз фурсат қолганидагина “Қўқон-1912” футболчилар билан шартномалар имзолашди. Мен эса кутиб тура олмасдим. Боиси менга эса “Навбаҳор”дан яхши таклиф тушганди. Уларнинг мақсади жиддий бўлиб, чемпионлик учун курашишга аҳд қилишганди.\n- Клубни тарк этаётганингизда Нўъмон Ҳасанов билан гаплашганмидингиз ёки янги таклифни мустақил қабул қилдингизми?\n- Нўъмон ака билан гаплашганман. Лекин шошмай тургин деб айтганди. “Навбаҳор” ўзи учун дарвозабон қидираётганди ва улар ҳам ортиқ кутиб тура олишмасди. Осиё Кубогида Австралияга қарши ўйиндан кейин менинг масалам ҳал бўлаётганди. Мен эса у пайтда ҳам “Қўқон-1912”даги ўйинчилар билан гаплашиб тургандим ва ҳали улар ҳам янги шартнома тузишмаганди. Ўша пайтларда бироз тушунмовчилик бўлиб турганди. Менга эса шу орада наманганликлардан жиддий таклиф бўлаётганди. Натижада Дубайдан тўғри Симферополга бориб, “Навбаҳор”нинг йиғинига қўшилганман.\n“Пахтакор”га қарши ажойиб ўйин бўлади”\n- Сизни “Навбаҳор”га айнан Андрей Канчельскиснинг ўзи таклиф қилганмиди ёки бошқасими?\n- “Навбаҳор” раҳбарияти менинг номзодимни Канчельскисга беришган. Натижада у мен ҳақимда клубдаги дарвозабонлар мураббийи билан маслаҳатлашган. Павел Синельников билан эса “Машъал”да бирга ишлагандик. Хуллас, Синельников менинг номзодимни Канчельскисга маъқуллаган.\n- Сиз ҳам Андрей Канчельскисни собиқ футбол юлдузларидан бири сифатида билардингиз. Аммо мураббийликда нималарга қодирлигини билмасдингиз. Хўш, у билан ишлаш жараёнида мураббий ҳақида сизда қандай тушунчалар пайдо бўлди?\n- Тўғри айтасиз, бунгача уни фақат футболчилик фаолияти орқали билардик. Энди эса ўзи билан бирга ишлаяпман. Канчельскис ҳақидаги таассуротларим илиқ. У яхши инсон ва яхши мураббий. Эътибор бераётган бўлсангиз, биз ўйиндан-ўйинга кучайиб боряпмиз. Машғулотларда тер тўкиб ишлаётганимиз ва майдонда қилаётган меҳнатларимиз яраша ўз ўйинимизни топиб боряпмиз.\n- “Навбаҳор” кейинги ўйинини Тошкентда “Пахтакор”га қарши ўтказади. Марказий учрашувни ҳамма кутяпти. Чемпионлик учун курашаётган икки жамоа ўртасидаги ўйин олдидан нима деган бўлардингиз?\n- “Пахтакор”га қарши жиддий тайёргарлик кўряпмиз. Ўз майдонимиздаги ишончли ғалабадан кейин Тошкентдан ҳам яхши натижа билан қайтамиз дега умиддаман. Биз ҳам мухлисларимиз олдида юзимиз ёруғ бўлишини истаймиз. Ўйлашимча, жуда қизиқарли учрашув бўлади. Муҳими, бизда ўзимизга бўлган ишонч катта.\n“Мен ҳозирча 8 та эмас, 5 та гол ўтказдим”\n- “Навбаҳор” ҳозиргача 7 та ўйинда ўз дарвозасидан 8 та гол ўтказиб юборди. Табиийки, икки устун орасини қўриқлаётганингиз учун сиз ҳам бундай статистик рақамларга бефарқ эмассиз. Бу рақам дарвозабонлар учун нормальми?\n- Мен 7 та ўйиннинг 6 тасида ўйнадим. “Бунёдкор” билан учрашувда захирада эдим. Шундай экан, учта голни мен ўтказиб юбормадим. Шу сабабли 6 та учрашувда 5 та гол ўтказиб юборилишини дарвозабон учун нормаль ҳолат деб ўйлайман. Аслида эса ҳар бир дарвозабон биринчи навбатда ўз дарвозаси дахлсизлигини сақлаб қолишга ҳаракат қилади.\n- Ўшанда захирада қолишингиз таркибдаги ротация билан боғлиқмиди ёки бошқа сабаби бормиди?\n- “Қўқон-1912” билан учрашувда хатога йўл қўйгандим. Кейин “Локомотив”га қарши учрашувдан сўнг мураббийлар билан гаплашдим ва улар менга руҳий томондан ўзига келиб олсин дея хордиқ беришимиз керак деган фикрга келишди. Шунинг учун “Бунёдкор” билан баҳсда захирада қолдим. Лекин эндиликда ҳаммаси жойида.\n- Наманганлик мухлисларнинг ҳам жамоанинг ғалабаларига катта ҳисса қўшишларига кўп гувоҳ бўламиз...\n- Албатта, озми-кўпми мухлисларнниг ҳам ҳиссалари бўлади. Биз эса ҳар бир учрашувда ғалаба қозониб ишқибозларимизни хурсанд этишга ҳаракат қиламиз.\n- “Навбаҳор”нинг чемпионлик учун курашаётгани маълум. Аммо ҳозирданоқ “Пахтакор” билан “Локомотив”нинг ажралиб туришибди. Улардан ташқари бошқа барча жамоаларнинг савиялари бир хил деган гапларни эса кўп эшитяпмиз.\n- Йил бошида ҳар бир жамоа ўз олдига мақсад қўяди. Бизнинг олдимизга эса раҳбарият томонидан чемпионликни қўлга киритиш вазифаси қўйилган. Бундан кўзланган асосий мақсад эса “Навбаҳор”ни Осиё Чемпионлар лигасига олиб чиқиш. Шу боис агар чемпионлик бўлмаса, Ўзбекистон Кубогини қўлга киритишимиз керак. Чемпионат ёки Кубок орқали бўладими, муҳими Осиё майдонларида иштирок этиш асосий мақсадимиз. Бу орқали Наманганга Осиё Чемпионлар лигаси муҳитини олиб кириш.\n- Айтинг-чи, Ўзбекистонда биринчи рақамли дарвозабон деб кимни айта оласиз?\n- Мураббийлар ҳаммасини кўриб туришибди. Мен кимнидир алоҳида ажратиб кўрсатмоқчи эмасман. Ҳозирда барча дарвозабонларни бир хил савияда деб ўйлайман. Қолаверса, чемпионат ҳам яқиндагина бошланди. Назаримда яна 3-4 та турдан кейин дарвозабонлар борасида ҳам кучлилари ажралиб қолишади.\nБокс | 24 январь, 2020, 10:23\nДаниель Роман Муроджон борасида нима деди?


Ўзбекистоннинг бош ахборот агентлиги таъкидлашича, Рустам Азимов президентни мунтазам алдаб келган - Фарғона.Ру ахборот агентлиги\n08:08 msk, 10 Декабрь 2018\nЎзбекистоннинг бош ахборот агентлиги таъкидлашича, Рустам Азимов президентни мунтазам алдаб келган\n28.12.2017 13:30 msk\nЭлла Острогожская ва Рустам Азимов\nЎзбекистоннингн бош ахборот агентлиги “ЎзА” молия вазирлигининг собиқ амалдорини фош этувчи мақола билан чиқди. Ундан маълум бўлишича, Молия вазирлиги Давлат бюджети бош бошқармаси раҳбари бўлиб ишлаган Элла Острогожская собиқ молия вазири билан бирга президентга мамлакатнинг молиявий аҳволи тўғрисида ёлғон маълумотларни тақдим этиб келган.\n“ЎзА” билдиришича, бу аёл 2005 йилдан 2016 йилгача Рустам Азимов бошқарган вазирликда узоқ вақт давомида мазкур лавозимни эгаллаб келган. Фаолияти давомида республика иқтисодиётига ва давлат бюджетига катта зарар етказган. Ўзини хон, кўланкасини майдон, деб ҳисоблаган бу хоним бюджет профицити кўрсаткичларини сохталаштириш, бу орқали эса сохта обрў-эътибор қозонишга ҳаракат қилган.\nВазият шунгача борганки, Э.Острогожская собиқ вазир ва Ходимлар бошқармасининг собиқ бошлиғи билан тил бириктириб, вазир ўринбосарларига ҳам тазйиқ ўтказа бошлаган. Ўзига ёқмаганларнинг лавозимини пасайтирган ёки уларни ишдан бўшатиб, қутилиб қўяқолган. Биргина мисол: ҳудудларнинг молиявий ҳақ-ҳуқуқларини ҳимоя қилган вазир ўринбосарларидан бирини дастлаб, Жамғармага, кейинчалик энг қуйи бўғинга ишга юборган.\nМирзиёевнинг 22 декабрь куни парламентга Мурожаат билан чиқиб: “баъзи “ақлли” одамларни деб биз 20 йилдан зиёд вақт давомида халққа ёлғон кўрсаткичларни тақдим этиб келганмиз” дея уни эслаб ўтганидан сўнг “ЎзА” сайтида Острогожская ҳақидаги мақола пайдо бўлди. Ўшанда президент молия вазири Жамшид Қўчқоровга 10 кун ичида “эски дардлардан халос бўлиш” ва кадрлар тозааловини ўтказишни топширганди. Натижада 27 декабрь кунга келиб Молия вазирлиги тизимидан 562 та одам ишдан ҳайдалди.\nҚайд этамиз, Рустам Азимов Ўзбекистон президенти лавозимига асосий даъвогарлардан бири эди, бироқ сайловларда унинг номзоди қўйилмади. 2016 йил декабрда уни молия вазири лавозимидан бўшатиб бош вазир ўринбосари этиб тайинладилар, 2017 йилда эса уни “Ўзбекинвест” компаниясига раҳбар этиб тайинладилар. Азимовнинг ўрнини Ботир Хўжаев эгаллади, бироқ шу йилнинг ноябрида уни Иқтисодиёт вазири этиб тайинладилар, Молия вазири лавозимини эса Жамшид Қўчқоров эгаллади.


Саакашвили Грузия халқи ва Зеленскийга мурожаат қилди\nГрузиянинг собиқ президенти, Тбилисида 1 октябрда ҳибсга олинган Михаил Саакашвили Украина президенти Владимир Зеленскийга мактуб орқали мурожаат қилди. У мурожаатда ўзини “Путиннинг тутқуни” деб атаган.\nМактуб 3 та тилда: украин, рус ва инглиз тилида ёзилган бўлиб, Саакашвилининг Facebook’даги саҳифасида пайдо бўлган.\n“Ҳурматли Владимир Александрович. Менинг сохта айбловлар бўйича Грузияда ноқонуний ҳибсга олинишим ва турмага қамалишимга билдирган сўзларингиз ва олий даражадаги давлат арбоби сифатидаги муносабатингиздан ғоят миннатдорман. Ушбу айбловларни дунёда Россиядан бошқа бирор давлат тан олмайди.\nМен Грузияни ҳаётимдан яхши кўраман, бироқ иккинчи ватаним, ҳаётимнинг кўп йилини ўтказган, оилам ва дўстларим яшайдиган, фуқаролигини олган Украинани ҳам жуда яхши кўраман ва қадрлайман. Мен сиз амалга ошираётган тарихий ўзгаришлар ва ислоҳотларга ўзимнинг камтарона ҳиссамни қўшганимдан бутун умр фахрланаман.\nМен Путиннинг шахсий тутқуни ҳисобланганим учун Украинани, бутун минтақа ва империянинг барча тутқунларини ҳимоялашдаги қатъий позициянгизни жуда юқори баҳолайман. Ҳурмат билан Михаил Саакашвили”, деб ёзган ўз мактубида собиқ президент.\nКейинроқ Саакашвили Facebook’да Грузия халқига ҳам мурожаат қолдирган.\n“Мен Грузия фуқаролари қатъий қарорим ҳақида билишларини истайман. Мен Грузияга халқимизга эркинлик ва демократияни тиклашда ёрдам бериш учун қайтдим. Кутилганидек, мени ҳибсга олишди. Мен панжара ортида ҳам озод одам бўлиб қолмоқдаман. Сизга маълумки, мен очлик эълон қилдим ва шуни билишингизни истардимки, мен ҳар қандай вазиятда, мени деб ҳибсга олинган одамлар озод этилмагунгача тўхтамайман. Мен ҳаётни яхши кўраман, бироқ бу очликни ҳаётим якунланмагунча давом эттираман.\nАгар мен халқимга мавжудлигим билан ёрдам бера олмасам, Грузия учун яшаш ҳам, ўлиш ҳам кераклигини исботлаш учун ўзимни қурбон қилишга тайёрман. Мен нимага бораётганимни биламан. Ўз оиламни ва яқинларимни ранжитмоқчи эмасман, бироқ ҳушимни йўқотсам олдиндан ҳар қандай тиббий ёрдамдан бош тортдим. Мен буни сизни ранжитиш учун эмас, аксинча фаолроқ бўлишингиз учун ёзмоқдаман. Мен барчангизни яхши кўраман”, деб таъкидлаб ўтган Саакашвили.\nАввалроқ Зеленский Саакашвили Украина фуқароси бўлгани учун унинг Украинага қайтарилиши билан шахсан шуғулланишини айтган. Шу билан бирга, Украина президенти Саакашвили юқори давлат лавозимини эгаллагани сабабли унинг огоҳлантиришсиз кетиб қолганини қоралаган.\nГрузиянинг собиқ президенти ватанига қайтгач, 1 октябрда ҳибсга олинганди. Ҳозир у Рустави шаҳридаги турмада ушлаб турилибди ва у ерда очлик эълон қилган. Унга қўнғироқлар амалга ошириш тақиқлаб қўйилган. Саакашвили прокуратуранинг бу тақиқловини “шармандали ва ноқонуний” деб атаган.\nГрузияда Саакашвилига қарши бир нечта жиноий иш олиб борилмоқда. Республиканинг ҳукмрон “Грузия орзуси” партияси етакчиси Ираклий Кобахидзенинг таъкидлашича, Саакашвили Грузияга қайтгач, давлат тўнтарувини амалга оширмоқчи бўлган.


Ўз жонига қасд қилган ППХ ходимига босим ўтказилгани рад этилди - 30.06.2021, Sputnik Ўзбекистон\nАнгренда ўз жонига қасд қилган ППХ ходимига босим ўтказилгани рад этилди. 30.06.2021, Sputnik Ўзбекистон\nТОШКЕНТ, 30 июн — Sputnik. Ангренда 27 июнь куни ўз жонига қасд қилган ИИБ Пост-патруль хизмати ва жамоат тартибини сақлаш гуруҳи ходими Бекзод Бобомирзаевга босим ўтказилгани рад этилди.27 июнь куни тахминан соат 13:30 да Бекзод Бобомирзаев ўзига бириктирилган “ПМ” табел қуролидан ўзининг жағ қисмига қарата бир маротаба ўқ узган. У оғир жароҳат олиб, ҳодиса жойида вафот этган. Ушбу воқеадан сўнг марҳумнинг акаси видеомурожаат қилиб, укасига Акмал исмли шахс босим ўтказиб, ундан бир ҳафтадан бери пул сўраб келганини айтганди.Тошкент вилояти ИИББ ахборот хизмати раҳбари Бобур Тўлаганов “Бу кун” дастурига берган интервьюсида марҳумга нисбатан ҳеч қандай босим бўлмаганини айтди.Ҳодиса юз берган кун — 27 июнда Ўз хавфсизлик хизмати ходимлари томонидан Ангрен шаҳар ИИБнинг ходимлари хизмат фаолиятида интизомга, қонунчиликка бўйсуниши устидан назорат йиғилиши ўтказилган.ИИББ ахборот хизмати раҳбарининг таъкидлашича, ички ишлар органларининг хизмат хоналари аудио ва видеокузатув мосламалари билан жиҳозланган. Бекзод Бобомирзаев билан бўлиб ўтган суҳбат ҳам аудио ва видеокузатув мосламаларида қайд этилган. Суҳбатдан икки соат ўтгач, сафдор ўз жонига қасд қилган.Ички ишлар вазирлиги ва прокуратура органларининг махсус ташкил этилган гуруҳи ўз жонига қасд қилиш сабаблари ўрганилмоқда. Ҳолат ички ишлар вазирининг шахсан назоратига олинган.\nАнгренда ўз жонига қасд қилган ППХ ходимига босим ўтказилгани рад этилди.\nТОШКЕНТ, 30 июн — Sputnik. Ангренда 27 июнь куни ўз жонига қасд қилган ИИБ Пост-патруль хизмати ва жамоат тартибини сақлаш гуруҳи ходими Бекзод Бобомирзаевга босим ўтказилгани рад этилди.\n27 июнь куни тахминан соат 13:30 да Бекзод Бобомирзаев ўзига бириктирилган “ПМ” табел қуролидан ўзининг жағ қисмига қарата бир маротаба ўқ узган. У оғир жароҳат олиб, ҳодиса жойида вафот этган. Ушбу воқеадан сўнг марҳумнинг акаси видеомурожаат қилиб, укасига Акмал исмли шахс босим ўтказиб, ундан бир ҳафтадан бери пул сўраб келганини айтганди.\nТошкент вилояти ИИББ ахборот хизмати раҳбари Бобур Тўлаганов “Бу кун” дастурига берган интервьюсида марҳумга нисбатан ҳеч қандай босим бўлмаганини айтди.\nҲодиса юз берган кун — 27 июнда Ўз хавфсизлик хизмати ходимлари томонидан Ангрен шаҳар ИИБнинг ходимлари хизмат фаолиятида интизомга, қонунчиликка бўйсуниши устидан назорат йиғилиши ўтказилган.\n“Сафдор Бекзод Бобомирзаев суҳбатда бир ўзи бўлмаган. У раҳбарлари билан биргаликда суҳбатдан ўтган. Унга камчиликлари, қўпол қонун бузилиши ҳолатларига йўл қўйгани юзасидан танқидий муҳокама ўтказилган. Жараёнда марҳум ўзи йўл қўйган камчиликларни тан олган. Бунга иқрор бўлган. Лекин унга ҳеч қандай босим ўтказилмаган. Буни аниқ айтишим мумкин”, - деди Тўлаганов.\nИИББ ахборот хизмати раҳбарининг таъкидлашича, ички ишлар органларининг хизмат хоналари аудио ва видеокузатув мосламалари билан жиҳозланган. Бекзод Бобомирзаев билан бўлиб ўтган суҳбат ҳам аудио ва видеокузатув мосламаларида қайд этилган. Суҳбатдан икки соат ўтгач, сафдор ўз жонига қасд қилган.\nИчки ишлар вазирлиги ва прокуратура органларининг махсус ташкил этилган гуруҳи ўз жонига қасд қилиш сабаблари ўрганилмоқда. Ҳолат ички ишлар вазирининг шахсан назоратига олинган.


Qalampir.uz - Ўзбекистон чегара ҳудудларида ҳаракатланиш тартиби ўзгарди\nЎзбекистон чегара ҳудудларида ҳаракатланиш тартиби ўзгарди\n10:29, 07.07.2018 Жамият\nҲукумат чегарада вақтинча бўлувчи фуқароларга махсус карточкалар жорий қилди.\nЖорий йил 5 июлда Ҳукумат қарори билан Ўзбекистон Республикаси ҳудудида чегара режими тўғрисидаги янги низом тасдиқланди. Бу ҳақда Адлия вазирлиг Матбуот хизмати хабар берди.\nНизомда хизмат фаолияти ва ўрнатилган режимга риоя этилишини назорат килиш, чегара зонасига кириш (ўтиш), бу ерда бўлиш, (яшаш), ҳаракатланиш ва ишларни амалга ошириш, чегара минтакасига кириш (бўлиш) учун рухсатномалар олиш ва уларни расмийлаштириш тартиби белгиланди.\nҲужжатга мувофиқ, чегара зонасига кириш (чикиш) назорати ички ишлар органлари, махаллий давлат хокимияти органлари томонидан, Давлат чегарасида вазият мураккаблашганда эса Давлат хавфсизлик хизмати чегара қўшинлари томонидан ҳам амалга оширилади.\nЧегара зонасига кириш (ўтиш), бу ерда бўлиш (яшаш), ҳаракатланиш ва ишларни амалга ошириш тартиби қуйидагича:\n— чегара зонасида доимий яшайдиган Ўзбекистон фуқароларининг паспортларига ички ишлар органлари тегишли махсус штамп қўяди. Бундай фуқаролар чегара зонаси доирасида рўйхатга олиш карточкасини олмасдан, яшаш жойидаги туман ва вилоят ҳудудида ҳаракатланиши мумкин;\n— чегара зонасида доимий яшамайдиган ва бу ерга беш кундан ортиқ муддатга келадиган фуқароларнинг паспорти ва шахсини тасдиқловчи бошқа ҳужжатлардан ташкари чегара зонасида бўлиш учун ички ишлар органлари томонидан бериладиган алоҳида рўйхатга олиш карточкаси ҳам бўлиши шарт;\n— ўқишга кетгунича чегара зонасидаги аҳоли пунктларида яшаган олий, ўрта-махсус ва бошқа таълим муассасалари ўқувчилари ҳамда талабаларидан уларнинг таълим муассасаларида ўқишини тасдиқловчи ҳужжатлари бўлиши лозим;\n— чегара зонасига ота-онаси ёки ҳамроҳлик қилувчи шахслар билан келадиган 16 ёшгача бўлган шахслар ота-онаси ёхуд ҳамроҳлик қилувчи шахсларнинг рўйхатга олиш карточкаларига киритилади;\n— чегара зонасига деҳқончилик, чорвачилик, қурилиш, қидирув ва бошка ишларни бажариш учун келган бир гуруҳ фуқаролар, шунингдек, сайёҳлар, артистлар бригадаси ва чегара зонасида яшамайдиган бошқа фуқаролар жамоаси учун рўйхатга олиш карточкалари гуруҳ раҳбарининг номига у билан келганлар сони кўрсатилган ҳолда берилади;\n— рўйхатга олиш карточкалари фақатгина битта туман ҳудудида амал қилади;\n— чегара зонасига вақтинча яшаш учун келадиган шахсларга рўйхатга олиш карточкалари бир ойдан ортик бўлмаган муддатга берилади;\n— Рўйхатга олиш карточкаларининг амал килиш муддатини узайтириш учун ички ишлар органларига уларнинг амал қилиш муддати тугашидан беш кун аввал мурожаат қилишлари шарт;\n— чегара зонасида жойлашган санаторий, дам олиш уйлари, пансионатлар, туристик базалар ва бошқа даволаш-соғломлаштириш муассасаларига борадиган фуқаролар шахсини тасдиқловчи ҳужжатлар, санатория ва туристик йўлланмалар ёки ушбу муассасалар томонидан бериладиган маълумотномалар бўйича чегара зонасида ҳаракатланиши мумкин;\n— чегара зонаси орқали чет элга чиқмоқчи бўлган ёки мамлакат ҳудуди орқали транзит ҳаракатланадиган шахслар давлат чегарасидан ўтиш ҳуқуқини берадиган тегишли ҳужжатларга эга бўлиши лозим.\nЧегара зонасида бўладиган шахсларнинг мажбуриятлари:\n— чегара зонасида бўладиган шахслар ўзлари билан шахсини тасдиқловчи, шунингдек, чегара зонаси ва чегара минтакасида бўлиш ҳуқуқини берадиган ҳужжатларини олиб юриши, масъул органлар вакилларининг талабига биноан ҳужжатлари, транспорт воситалари ва товарларни текшириш учун тақдим этишга, чегара зонаси ва чегара минтақасида нима учун юрганини тушунтириши лозим;\n— чегара зонасида жойлашган корхоналар, муассасалар, ташкилотлар рахбарларига тегишли рухсатномаси бўлмаган шахсларни ишга қабул килиш ман этилади;\n— чегара зонасида фақатгина ички ишлар органлари ва Давлат хавфсизлик хизмати чегара қўшинлари билан келишилган ҳолда тегишли ташкилотлар томонидан берилган йўлланма ва рухсатнома бўйича ов қилиш мумкин;\n— чегара минтақасида спорт ва ҳаваскорлик ови, балиқ овлаш, табиат қўйнида дам олиш ёки бирон-бир заруратсиз бўлиш мумкин эмас;\n— жойларни ва объектларни кинофото суратга олиш Ўзбекистон Республикаси Давлат хавфсизлиги хизматининг рухсатномаси билан амалга оширилади.\n— давлат чегарасига туташ ҳудудлар ва чегарадош қўшни ҳудудларда барқарор эпизотик вазият бўлганда, чегара минтақасида чорва молларини махсус ажратилган жойларда фақат кундузи боқиш мумкин. Чорвадорлар Давлат хавфсизлик хизмати чегара қўшинлари томонидан белгиланган талабларни сўзсиз бажаришга мажбур;\n— Ўзбекистонда доимий ёки вақтинча яшайдиган хорижий фуқаролар ва фуқаролиги бўлмаган шахс чегара минтақасига Давлат хавфсизлик хизмати чегара қўшинларининг рухсатномаси билан кириши ва бўлиши мумкин.\n— чегара зонаси ва чегара минтақасида чегара режими қоидаларини бузган шахсларга нисбатан қонунчилигида назарда тутилган маъмурий таъсир чоралари қўлланилади.\nТеглар:Чегара Ҳукумат қарори\nПольша Бош вазири чиққан самолёт бузилиб қолди\nЎзбекистон ва Туркманистон расмийлари чегара масаласини муҳокама қилдилар\n10:43, 31.10.2018 1 439\nДХХ чегарада йирик миқдордаги хорижий валютани тўхтатиб қолди\n16:26, 25.10.2018 7 787\n13:14, 25.10.2018 5 316\n13:08, 25.10.2018 3 792\n09:48, 18.10.2018 5 277


Индонезия пойтахти чўкиб кетмоқда, қутқаришнинг иложи борми? | Azon.uz - Ахборот-таҳлилий портал\n1972 19:05 19.01.2022\n17 январь куни Индонезия ҳукумати 2024 йилга бориб мамлакат пойтахтини Жакартадан Калимантан оролининг жануби-шарқига кўчиришини маълум қилди. Янги пойтахт индонез тилида «архипелаг» деган маънони англатувчи Нусантара номини олди. Бу ишлар учун буджетдан 32,5 миллиард доллар сарфлашни режалаштирилмоқда.\nИндонезиянинг янги пойтахти шарқий қисми Малайзия ва Брунейга тегишли бўлган Калимантан оролида бўлади. Калимантан - дунёдаги учинчи йирик орол ҳисобланган Борнеонинг бошқа номи бўлиб, 743 000 квадрат километр майдонга эга.\nШтат президенти Жоко Видодо 2019 йилда, пойтахтни кўчириш режаси тақдимотида таъкидлаганидек, минтақа тасодифан танланмаган. Калимантанда зилзилалар, цунами, вулқон отилиши ва бошқа табиий офатлар нисбатан камроқ учрайди.\nУстуворликлар бу билан чекланмайди: Жакартадан оролга икки соатда етиб бориш мумкин. Яқин атрофда Самаринда шаҳри (Шарқий Калимантан вилоятининг маъмурий маркази) ва порт шаҳри Баликпапан жойлашган.\nСтратегик жиҳатдан ҳам жуда қулай жой - у Индонезиянинг марказида ва бошқа шаҳарларга яқин. Жакарта маъмурий, бизнес, молиявий ва тижорат маркази бўлгани учун жуда катта босим остида қолган.\nЖакартада 10,5 миллиондан ортиқ киши истиқомат қилади, сунъий йўлдош шаҳарларни ўз ичига олган Жабодетабек ҳудудидаги аҳоли сони 30 миллиондан ошади. Бу дунёдаги энг йирик агломерациялардан биридир. Oxford Economics тадқиқот институти тахминига кўра, 2030 йилга бориб у 37 миллион аҳолига эга бўлган энг гавжум шаҳарга айланади.\nЖакарта ҳам дунёдаги энг тез чўкаётган шаҳарлардан бири сифатида тан олинган. Мамлакат ҳукумати пойтахтнинг янги жойга кўчирилиши экологик муаммони камайтиришга ёрдам беради, деб умид қилмоқда.\nОхирги ўн йил ичида шаҳарнинг шимолий қисми 2,5 метрга чўкиб кетган, баъзи жойларда эса йилига 25 сантиметргача тезликда сув остида қолиб кетиш давом этмоқда. Бандунг технология университети тадқиқотига кўра, 2050 йилга бориб пойтахт 95 фоизга сув остида қолиб кетиши мумкин.\nЧўкаётган Жакарта: Индонезия пойтахтини сақлаб қолиш мумкинми?\nТахминларга кўра, 30 йилдан кейин шаҳар маркази бутунлай сув остида қолади. Уни қутқариш учун ягона имконият - «Улкан денгиз девори»нинг қурилиши.\nЖакартани сув босишининг асосий сабаблари қаторида олимлар шаҳарнинг ботқоқли ҳудудда, денгизга яқин жойда қурилгани ва шаҳардан 13 та дарё оқиб ўтишини келтиришади. Ушбу бир нечта омиллар туфайли Жакартада ёмғир пайтида доимий равишда сув тошқинлари бўлиб туради.\nИндонезия ҳукумати, шунингдек, Жакарта жойлашган Ява оролини ҳам “юкини енгиллатиш”га умид қилмоқда. Uber ва Boston Consulting Group тадқиқотларига кўра, Жакарта ҳайдовчилари йилига ўртача 22 кунини тирбандликда ўтказади.\nҲозир Ява оролида мамлакат аҳолисининг 60 фоизи, 145 миллион киши истиқомат қилади. Шу сабабли пойтахтда доимий тирбандликлар мавжуд бўлиб, ҳукумат аҳолининг бир қисмини бошқа ҳудудга кўчириш орқали ундан халос бўлмоқчи.\nШунингдек, Индонезия ҳукумати мамлакатдаги ижтимоий тенгсизлик ва қашшоқлик даражасини пасайтиришни режалаштирмоқда. Давлатнинг асосий иқтисодий фаолияти Жакартада тўпланганлиги сабабли, ишлаб чиқариш кучларини бошқа минтақага ўтказиш иш ўринлари яратиш ва ходимлар учун шароитларни яхшилашга ёрдам беради. Ҳукумат ва маъмурий функциялар Калимантан оролига ўтказилади, аммо Жакарта мамлакатнинг тижорат ва молиявий маркази бўлиб қолади.\nМамлакатнинг янги пойтахтини шакллантириш учун ҳукумат 256 минг гектар майдонни тайёрлаган. Экологларнинг таъкидлашича, аҳолининг янги ҳудудга келиши ифлосланишнинг кучайиши, орангутанлар, малайя айиқлари ва узун бурунли маймунлар яшайдиган тропик ўрмонларнинг йўқ қилинишига олиб келиши мумкин. Индонезия ҳукумати танқидларга жавобан, янги шаҳар қурилиши экотизимга ҳеч қандай салбий таъсир кўрсатмаслигини айтади.\nИндонезия сув тошқинлари Махсус Малайзия\n1796 17:52 28.04.2022\n1209 14:25 28.04.2022\n570 11:20 28.04.2022\n604 10:30 14.04.2022\n750 19:10 29.03.2022